



**Republika e Kosovës**

**Republika Kosova - Republic of Kosovo**

*Qeveria - Vlada - Government*

***Ministria e Industrisë, Ndërmarrësisë dhe Tregtisë***

***Ministarstvo Industrije, Preduzetništva i Trgovine - Ministry of Industry, Entrepreneurship and Trade***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KONCEPT DOKUMENT**

**PËR FUSHËN E MASAVE ANTIDAMPING DHE MASAVE KUNDËRBALANCUESE**

*Gusht 2024*

**Përmbajtja**

[**Përmbledhje e koncept dokumentit** 3](#_Toc69198215)

[**Hyrje** 6](#_Toc69198216)

Tabela 1: Tabela me informata të përgjithshme lidhur me Koncept Dokumentin.............................7

[**Kapitulli 1: Përkufizimi i problemit**](#_Toc69198217) 8

Tabela 2: Pema e problemit që e paraqet problemin kryesor, shkaqet dhe efektet e tij......................9

Identifikimi i problemit/......................................................................................................................9

[Tabela 3 : Dokumentet relevante të politikave, ligjet dhe rregulloret e BE-së 1](#_Toc69198218)9

Tabela 4: Pasqyrë e palëve të interesuara bazuar në përkufizimin e problemit ...............................23

[**Kapitulli 2: Objektivat** 25](#_Toc69198221)

Tabela 5 [. Objektivat relevante të Qeverisë](#_Toc69198222) 25

[**Kapitulli 3: Opsionet**](#_Toc69198223) 28

Kapitulli 3.1: Opsioni: Pa ndryshim..............................................................................................28

[Kapitulli 3.2: Opsioni: Përmirësimi i zbatimit të kornizës aktuale ligjore](#_Toc69198225) 28

[Kapitulli 3.3: Opsioni: Hartimi i Ligjit të ri për Masat Antidamping dhe Masat Kundërbalancuese.........................................................................................................................](#_Toc69198226)28

[**Kapitulli 4: Identifikimi dhe vlerësimi i ndikimeve në të ardhmen**](#_Toc69198227) 33

Tabela 6 . Ndikimet më të rëndësishme të identifikuara sipas kategorisë së ndikimit.....................33

[Kapitulli 4.1: Sfidat me mbledhjen e të dhënave](#_Toc69198228) 34

[**Kapitulli 5: Komunikimi dhe konsultimi**](#_Toc69198229) 35

Tabela 7 . Përmbledhje e aktiviteteve të komunikimit dhe konsultimit të realizuara për koncept dokumentin ......................................................................................................................................35

[**Kapitulli 6: Krahasimi i opsioneve**](#_Toc69198230) 37

[Kapitulli 6.1: Plani i zbatimit për opsionin e preferuar](#_Toc69198231) 37

Tabela 8: Plani i Zbatimit për Opsionin 3: Hartimi dhe zbatimi i Ligjit të ri për Masat Antidamping dhe Masat Kundërbalancuese.....................................................................................37

[Kapitulli 6.2: Krahasimi i tre opsioneve](#_Toc69198232) 39

Tabela 9: Krahasimi i opsioneve.......................................................................................................39

[**Kapitulli 7: Përfundimi dhe hapat e ardhshëm**](#_Toc69198233) 40

[Kapitulli 7.1: Dispozitat për monitorim dhe vlerësim](#_Toc69198234) 40

[Aneksi 1: Formulari i vlerësimit të ndikimit ekonomik](#_Toc69198235) 42

[Aneksi 2: Formulari i vlerësimit të ndikimeve sociale](#_Toc69198236) 45

[Aneksi 3: Formulari i vlerësimit të ndikimit mjedisor](#_Toc69198237) 49

[Aneksi 4: Formulari i vlerësimit të ndikimit në të drejtat themelore](#_Toc69198238) 51

# **Përmbledhje e koncept dokumentit**

|  |
| --- |
| **Informatë e përgjithshme** |
| Titulli | Koncept dokument në fushën e masave antidamping dhe masave kundër balancuese |
| Ministria përgjegjëse | Ministria e Industrisë, Ndërmarrësisë dhe Tregtisë |
| Personi kontaktues | Artan Demolli artan.demolli@rks-gov.net |
| PKZH | Plani Kombetar për Zhvillim 2024-2026, Masa Strategjike 1.5.3. Reduktimi i importeve duke rritur prezencën e produkteve vendore në tregun vendor  |
| Prioritet strategjik | **-** Programi Kombëtar për Zhvillim 2024-2026 Pika 1. Ekonomi digjitale, qarkore dhe konkurruese, 1.3 Zhvillimi i industrisë drejt produkteve dhe shërbimeve me vlerë të shtuar |

|  |
| --- |
| **Vendimi** |
| Çështja kryesore | Ligji në fuqi për Masat Antidamping dhe Masat Kundërbalancuese nuk ka mundur të gjej zbatim të plotë për shkak të zbrazëtirave juridike të identifikuara. Rrjedhimisht ka qenë vështirë që të aplikohen disa nene të cilat nuk kanë qenë kuptimplotë ose kanë shkaktuar dykuptimësi në disa dispozita të cilat janë thelbësore për inicimin e hetimeve ndaj importeve të dampuara, por edhe për vazhdimin e masës mbrojtëse.  |
| Përmbledhje e konsultimeve | [Plotesohet pas konsultimeve ( konsultimit paraprak dhe atij publik). |
|  |
| Opsioni i propozuar |  Ligj për Masat Antidamping dhe Masat Kundërbalancuese  |

|  |
| --- |
| **Ndikimet kryesore të pritura** |
| Ndikimet buxhetore | Nuk ka ndonjë ndikim shtesë në buxhetin e shtetit  |
| Ndikimet ekonomike | Rritja e efikasitetit të mbrojtjes së tregut vendor, rrjedhimisht prodhuesit tanë më konkurrent në tregun vendor dhe ndërkombëtar.  |
| Ndikimet sociale | Konsumatorët tanë do të kenë mundësi të përzgjedhin shumëllojshmëri të produkteve dukë përfshirë edhe ato vendore të cilat do të jenë më prezentë në tregun vendor, rritje e vendeve të punës. |
| Ndikimet mjedisore | Ndikimi i vogël pozitiv |
| Barra administrative për kompanitë | Barra administrative për kompanitë nuk do të ndryshojë  |
| Ndikimi në NVM | Ndikimi pozitiv në NVM për shkak të organizimit të përmirësuar dhe fuqizimit të mbrojtjes së tregut |

|  |
| --- |
| **Hapat e mëtejshëm** |
| Afatshkurtër | 1. Hartimi i ligjit për masat antidamping dhe masat kundërbalancuese
 |
| Afatmesëm | 1. Harmonizimi i ligjit për tregti me jashtë me ligjin për masat antidamping dhe masat kundërbalancuese.
2. Zbatimi i ligjit, ngritja dhe fuqizimi i kapaciteteve.
 |

# **Hyrje**

Tregtia është element thelbësor në ndjekjen e rritjes ekonomike të një vendi. Tregtia e lirë është një faktor kyç për të arritur mundësitë që ofron ekonomia globale. Megjithatë, në mënyrë që të gjitha palët e interesit të jenë në gjendje të përfitojnë nga këto mundësi, tregtia e lirë duhet të bazohet në kushte të drejta, në një ambient që mundëson aplikimin e rregullave të njëjta për të gjithë.

Në rastet kur kushtet e tregtisë së ndershme janë komprometuar nga praktikat e padrejta të tregtisë përmes dampingut ose subvencionimit nga vendet eksportuese, atëherë mund të përdoren instrumentet mbrojtëse të tregtisë, në mënyrë që të rivendoset një barazi në mesin e akterëve.

Organizata Botërore e Tregtisë (OBT) ofron kornizën ligjore për Instrumentet Mbrojtëse në Tregti. Në veçanti, rregullat specifike janë të përcaktuara në Marrëveshjen e OBT-së kundër dampingut dhe në Marrëveshjen e OBT-së për subvencionet dhe masat kundërbalancuese. Sipas rregullave të OBT-së, masat antidamping ose kundër subvencionimit, mund të vendosen kryesisht në formën e tarifave shtesë, nëse një hetim vërteton se këto produkte janë të dampuara/subvencionuara dhe për pasojë mund të shkaktojnë dëme në industrinë vendore.

Arsyeja kryesore për hartimin e këtij ligji është sigurimi i një niveli të lartë të mbrojtjes së tregut dhe mbështetje industrisë vendore. Ky ligj do të krijoj një ekuilibër të shtuar në treg për sa i përket produkteve të importuara dhe produkteve vendore duke iu mundësuar prodhuesve tanë që të plasojnë produktet e tyre në një treg të drejtë dhe të paanshëm me ç’rast do të krijohet ambient i favorshëm tregtar, duke konkurruar vetëm përmes produkteve cilësore dhe çmimeve të tregut. Kjo do të arrihet përmes rregullimit dhe harmonizimit të dispozitave ligjore me parimet bazë të OBT-së dhe Rregulloret e BE-së.

Ky ligj do të transpozojë disa dispozita të Rregullores së BE-së 2016/1036 “për Mbrojtje nga Importet e Dampuara nga Vendet e Treta” si dhe dispozita të Rregullores së BE-së 2016/1037 “për Mbrojtje ndaj Importeve të Subvencionuara nga Vendet Joanëtare të BE-së”, si dhe do të jetë në harmoni me parimet bazë të OBT-së.

Për rregullimin e dispozitave ligjore, propozuesi i këtij koncept dokumenti vlerëson se me hartimin e ligjit të ri për masat antidamping dhe masat kundërbalancuese mund të rregullohet në masë të madhe çështja e praktikave të padrejta tregtare me rastin e importeve të produkteve në tregut e Republikës së Kosovës.

Efektet pozitive të ligjit të ri në mënyrë të drejtpërdrejt do të ndikojnë te prodhuesit vendor, produktet e plasuara në treg, subjektet ekonomike dhe persona të tjerë juridikë që shesin produkte në tregun vendor, nga këndvështrimi i garantimit të një niveli të lartë të mbrojtjes së tregut dhe në funksion të krijimit të një konkurrence të shëndoshë ku rregullat vlejnë njëjtë për të gjithë. Për më tepër, miratimi i ligjit të ri do të krijojë kushte më të favorshme për hyrjen e subjekteve të reja ekonomike në treg respektivisht prodhuesve ku si rezultat do të kishte edhe rritjen e vendeve të reja të punës.

Grupi punues për hartimin e draftit fillestar të Koncept Dokumentit në fushën e masave antidamping dhe masave kundërbalancuese është themeluar me vendimin numër te protokolli 1107/02 të datës 01.03.2024 te Zv. Sekretarit të Përgjithshëm të MINT.

Koncept dokument në fushën e masave antidamping dhe masave kundër balancuese është përfshirë në listën e Koncept Dokumenteve për vitin 2024. Qëllimi i këtij Koncept Dokumenti është që të propozoj opsionin më adekuat për të adresuar problemin kryesor të identifikuar nga grupi punues, problem ky që krijon vështirësi në mbrojtjen e mirëfilltë të tregut nga praktikat e padrejta tregtare në importe.

Koncept dokumenti është hartuar sipas Udhëzuesit për hartimin e koncept dokumenteve i cili do të propozoi opsionin e rekomanduar nga grupi punues bazuar në analizën lidhur me Ligjin në fuqi Nr. 04/L-240 për Masat Antidamping dhe Masat Kundërbalancuese.

**Tabela 1: Tabela që përmban informata të përgjithshme për koncept dokumentin**

|  |  |
| --- | --- |
| Titulli | Koncept dokumenti për fushën e masave antidamping dhe masave kundërbalancuese  |
| Ministria përgjegjëse | Ministria e Industrisë, Ndërmarrësisë dhe Tregtisë |
| Personi kontaktues | Artan Demolli, Udhëheqës i Divizionit për Mbrojtjen e Tregut, Departamenti i Tregtisë |
| PKZH | Plani Kombetar për Zhvillim 2024-2026, Masa Strategjike 1.5.3. Reduktimi i importeve duke rritur prezencën e produkteve vendore në tregun vendor |
| Prioritet strategjik | Programi Kombëtar për Zhvillim 2024-2026 Pika 1. Ekonomi digjitale, qarkore dhe konkurruese, 1.3 Zhvillimi i industrisë drejt produkteve dhe shërbimeve me vlerë të shtuar |
| Grupi punues | **Përfaqësuesit e ministrive të linjës, agjencive ose profesioneve të mëposhtme:** * Artan Demolli – MINT, kryesues;
* Merita Fetahu – MINT, anëtare;
* Arjeta Islami- MINT, anëtare;
* Merlinda Ramaj– MINT, anëtare;
* Muhamet Hashani – MINT, anëtar;
* Lindita Rashiti - MINT, anëtare;
* Esad Demaku - MINT, anëtar;
* Fitore Mehmeti – Dogana e Kosovës, anëtare;
* Nehat Rrahimi – Ministria e Ekonomisë, anëtar;
* Ferid Sylejmani – ATK, anëtar;
* Lindita Toçi – Ministria e Financave dhe Transfereve, anëtare;
* Gentiana Petrova – AUV, anëtare;
* Habit Hajredini – SKQ, anëtar;
* Liridona Hoti – ZL ZKM, anëtare;
* Violeta Syla – ASK, anëtare;
* Bekim Cikaqi – MBPZHR, anëtar;
* Lumnije Hashani – Oda Ekonomike, anëtare.
 |
| Informata shtesë | Nuk ka informata shtesë  |

# **Kapitulli 1: Përkufizimi i problemit**

Në maj të vitit 2014, Kuvendi i Republikes së Kosovës miratoi Ligjin për Masat Antidamping dhe Masat Kundërbalancuese, pasi që Ligji i mëparshëm për Masat Antidamping dhe Kundërbalancuese (03/L-097) nuk ishte në përputhje të plotë me rregullat e OBT-së. Ligji i ri ka pasur për synim që të jetë në përputhje me korpusin e OBT-së për mjetet juridike tregtare (që mbulon kushtet thelbësore për vendosjen e masave dhe kërkesat procedurale).

Për të qenë plotësisht në përputhje me dispozitat e OBT-së për mjetet juridike tregtare, një ligj për masat juridike tregtare duhet të përfshijë të gjitha detyrimet që përmbajnë këto dispozita. Rregullat e OBT-së përcaktojnë disiplinat bazë që secili vend duhet t'u përmbahet nëse duan të vendosin masa korrigjuese tregtare. Sidoqoftë disa dipozita dhe marreveshje të OBT-se iu krijojnë hapësirë qe secili shtet te vendos ne baze te rrethanave dhe specifikave te tije por me kusht qe tu permbahen detyrimeve baze te dispozitave te OBT-se.

Ligji aktual është një përzierje e Marrëveshjes së OBT-së për Zbatimin e Nenit VI të Marrëveshjes së Përgjithshme mbi Tarifat dhe Tregtinë 1994 (Marrëveshja Antidamping), dhe Marrëveshja për Subvencionet dhe Masat Kundërbalancuese (ASCM). Këto dy marrëveshje kanë disa dispozita të përbashkëta, për më tepër, ASCM përmban dispozita për subvencionet që nuk kanë të bëjnë me masat kundërbalancuese. Kjo shpjegon pse ligji aktual është dukshëm më i shkurtër se këto dy marrëveshje së bashku.

Megjithatë, sa i përket detyrimeve bazë të OBT-së, ligji ngatërron rregullat e përhershme për aplikimet (të cilat shërbejnë për të përcaktuar nëse aplikantët kanë status ose përfaqësim të mjaftueshëm për të paraqitur një aplikim) dhe përkufizimin e industrisë vendore për të përcaktuar nëse industria në fjalë është dëmtuar (që është kusht thelbësor për zbatimin e mjeteve juridike tregtare).

***Tabela 2: Pema e problemit që e paraqet problemin kryesor, shkaqet dhe efektet e tij***

|  |  |
| --- | --- |
| **Efektet** | Vështirësi në implementimin e ligjit nga autoritetet hetuese respektivisht MINT-it dhe Komisionit për vlerësimin e masave me rastin e zhvillimit te procedurave te hetimit. |
| Çrregullim të tregut nga importet e produkteve me çmime të dampuara dhe të subvencionuara nga vendet eksportuese  |
| **Problemi kryesor** | Ligji në fuqi për Masat Antidamping dhe Masat Kundërbalancuese nuk ka mundur të gjej zbatim të plotë për shkak të zbrazëtirave juridike të identifikuara. Rrjedhimisht ka qenë vështirë që të aplikohen disa dispozita të cilat janë thelbësore për inicimin e hetimeve ndaj importeve të dampuara, por edhe për vazhdimin e masës mbrojtëse. |
| **Shkaqet** | Ligji ngatërron rregullat e përhershme për aplikimet (të cilat shërbejnë për të përcaktuar nëse aplikantët kanë status ose përfaqësim të mjaftueshëm për të paraqitur një aplikim) dhe përkufizimin e industrisë vendore për të përcaktuar nëse industria në fjalë është dëmtuar (që është kusht thelbësor për zbatimin e mjeteve juridike tregtare) |
| Paqartësi të theksuar me rastin e vazhdimit të masave antidumping: |
| Mungesa e një metodologjie/doracaku për procedurat  |

Më poshtë janë zhvilluar disa analiza të cilat i referohen shkaqeve dhe efekteve të paraqitura në Tabelën e mësipërme:

***Problemet aktuale në këtë fushë janë si rezultat i shkaqeve të identifikuara si në vijim:***

***Identifikimi i problemit:***

Analiza 1)

Hetimet e inicuara sipas ligjit

Ligji për masat antidamping dhe masat kundërbalancuese është në fuqi që nga viti 2014, gjatë kësaj periudhë kohore janë nisur dhe përmbyllur disa hetime, ndonëse ka pasur vullnet nga ana e industrive vendore dhe Ministrisë për të nisur më shumë hetime dhe për të aplikuar më shumë masa juridike tregtare aty ku janë të justifikuara ligjërisht.

Duket se një nga pengesat kryesore për inicimet e mundshme ka qenë mungesa e të dhënave përkatëse të ofruara nga industria vendore. Kjo rezulton nga paqartësia e kërkesave për aplikime nga ana e industrive vendore dhe refuzimi i tyre për të ofruar të dhëna të vlefshme dhe të sakta. Për më tepër, duke qenë se shumica e industrive vendore janë të fragmentuara dhe shoqatat tregtare - të cilat zakonisht mbledhin të dhe përgatisin aplikime - nuk ekzistojnë, problemi bëhet edhe më i thellë.

Përveç kësaj, zbrazëtirat juridike në këtë ligj ( shih rregullat e përhershme për aplikimet, mundësia e vazhdimit të zbatimit të detyrave pas fillimit të rishikimit të skadimit...) e kanë shtyrë ministrinë të heqë dorë nga fillimi i hetimeve ose të zbatojë detyra aty ku kërkesat mund të jenë plotësuar.

Në disa raste, kjo është edhe për shkak të mungesës së koherencës, qartësisë dhe saktësisë së ligjit.

Analiza 2)

Stafi përgjegjës

Stafi përgjegjës për mbledhjen e të dhënave për fillimin e hetimit përbëhet nga një numër i vogël i zyrtarëve. Kjo është tepër joadekuate duke pasur parasysh kompleksitetin teknik të fushës, përgjegjësinë e autoritetit hetues për të siguruar zbatimin efektiv të drejtave të mbrojtjes dhe afatet kohore relativisht të shkurtra (duke pasur parasysh sasinë e madhe të mbledhjes, analizës dhe përpunimit të dhënave) gjatë gjithë hetimit.

Për më tepër, politika e mjeteve juridike të tregtisë është një fushë shumë e specializuar në fushën e tregtisë ndërkombëtare. Kryerja e hetimeve kërkon metodologji, zbatim sistematik të Ligjit, njohuri të praktikës gjyqësore dhe të praktikës së mjeteve juridike tregtare, si dhe një kuptim të mirë të drejtave të mbrojtjes dhe çfarë nënkupton respektimi i këtyre të drejtave (veçanërisht në aspektin e hartimit ligjor dhe detyrimit për të ofruar shpjegime adekuate dhe të arsyetuara). Analiza e të dhënave, edhe pse thelbësore, nuk mjafton. Është e dëshirueshme që të jetë një përzierje e mirë e kompetencave të ndryshme (aftësi ekonomike, juridike, financiare dhe kontabiliteti).

Megjithëse ekzistojnë edhe dy komisionet të cilat angazhohen sipas rastit, ai për vlerësimin e masave në importe dhe për vlerësimin e detyrimeve të veçanta në importe, prapë barrën kryesore për procesin e bartë stafi i MINT.

**Shkaqet**

*1.2.1 Pengesat në implementimin e ligjit*

Në ligjin aktual mungojnë disa detyrime nga ana e autoritetit hetues. Ato kanë të bëjnë kryesisht me të drejtat e mbrojtjes. Ky është rasti, për shembull, i dispozitave për njoftimin publik të vendimeve dhe çfarë duhet të përmbajnë ato. Gjithashtu mungojnë dispozitat lidhur me dëgjimet ex parte (e palëve) .

Për sa i përket kushteve thelbësore, mungojnë disa dispozita që kanë të bëjnë me ekzaminimin e detyrueshëm të treguesve të caktuar për përcaktimin e dëmit. Për këtë arsye, dispozitat e mbetura në lidhje me pjesën tjetër të analizës nuk mund të përdoren në mënyrë logjike dhe efektive.

Gjithashtu vlen të përmendet se mungesa e qartësisë/koherencës ka ndikuar në aftësinë e autoritetit hetimor për të kryer me sukses hetimet në përputhje me detyrimet ndërkombëtare të Kosovës dhe mund të ketë dekurajuar fillimin e hetimeve (qoftë me aplikime të industrisë vendore ose ex officio).

*1.2.2* *Konfuzion i neneve të caktuara dhe mospërputhja me rregullat e OBT-së*

Ka disa mospërputhje me rregullat e OBT-së. Në veçanti, ligji ngatërron rregullat e përhershme për aplikimet (të cilat shërbejnë për të përcaktuar nëse aplikantët kanë status ose përfaqësim të mjaftueshëm për të paraqitur një aplikim) dhe përkufizimin e industrisë vendore për të përcaktuar nëse industria në fjalë është dëmtuar (që është kusht thelbësor për zbatimin e mjeteve juridike tregtare).

Përveç kësaj, në lidhje me hetimet antidamping, ka një konfuzion midis rregullave që rregullojnë krijimin e rrethanave që justifikojnë mospërfilljen e çmimeve aktuale të shitjes në tregun e brendshëm të vendit eksportues dhe zëvendësimin e tyre me çmime të ndërtuara për përcaktimin e vlerë normale dhe metodologjitë për të ndërtuar vlerën normale, veçanërisht në bazë të kostove.

Konceptet kryesore të ligjit, të tilla si "produkte të ngjashme" ose "industri vendore", nuk janë të përcaktuara siç duhet.

Me rastin e analizës së ligjit aktual për masat antidamping dhe masat kundërbalancuese e kryer nga grupi punues dhe duke përdorur eskpertizën nga projekti LuxDev janë identifikuar nenet sipas ligjit aktual në fuqi, të cilat kanë sjellur moszbatim në praktikë, dhe ato janë:

Neni 1 Qëllimi:

*Më këtë ligj përcaktohen rregullat dhe procedurat për vendosjen e masave antidamping ndaj importeve, të cilat janë objekt i dampingut, si dhe masave kundërbalancuese ndaj importeve të subvencionuara, me qëllim të mbrojtjes së industrisë vendore dhe interesave të Republikës së Kosovës.*

Neni 2 Fushëveprimi:

*1. Ky ligj zbatohet për masat antidamping dhe kundërbalancuese kundër një produkti të importuar, i cili është i dampuar apo përfitues nga subvencionet e Qeverisë ose një autoritet publik i vendit eksportues ose vendit të origjinës, me kusht që ky import i një produkti shkakton ose kërcënon të shkaktojë dëm material ndaj industrisë vendore të Republikës së Kosovës. 2. Masat antidamping dhe/ose kundërbalancuese vendosen vetëm pas respektimit të procedurave përkatëse dhe kryerjes së hetimeve në përputhje me kërkesat e përcaktuara në këtë ligj.*

Neni 3, Përkufizimet, paragrafi 1.6 Produkti me karakteristika identike:

1.6. Produkti me karakteristika identike, p.sh. i ngjashëm në të gjitha aspektet me produktin nën hetim, apo në mungesë të një produkti të tillë ndonjë produkt tjetër i cili edhe pse nuk është i ngjashëm në të gjitha aspektet ka shumë karakteristika të ngjashme me ato të produktit nën hetim, një kriter ky i rëndësishëm kur këto dy produkte konkurrojnë njëra tjetrën apo janë të zëvendësueshme;

Neni 3, nënparagrafi 1.12 Industria Vendore Kosovare:

*1.12. Industria Vendore Kosovare - Të gjithë prodhuesit Kosovar të produktit të ngjashëm apo prodhuesit e Kosovës, të cilët së bashku prodhojnë produktin e ngjashëm i cili përbën më shumë se pesëdhjetë përqind (50%) të prodhimit të përgjithshëm të produktit të ngjashëm në Kosovë, në qoftë se një prodhues Kosovar i produktit të ngjashëm është i lidhur me një eksportues ose importues, ose nëse ai vet është importues i produktit nën hetim, atëherë për qëllimin i këtij përkufizimi ai mund të mos konsiderohet të jetë anëtar i industrisë së Kosovës; industria e brendshme e Kosovës nuk ka të drejtë për një procedim antidamping apo anti-subvencion kur prodhuesit e Kosovës shprehimisht mbështetësin llogarinë proceduese për më pak se njëzet e pesë përqind (25%) të produktit të ngjashëm të prodhuar nga industria vendore e Kosovës si tërësi*

Neni 3, paragrafi 1.15 Periudha e hetimit:

*1.15. Periudha e hetimit - Një periudhë prej së paku gjashtë (6) muaj dhe zakonisht një (1) vit para dhe sa më afër të jetë e mundur dhe e përshtatshme me fillimin e procedurës për qëllim të përcaktimit të dampingut ose subvencionimit dhe dëmeve pasuese të shkaktuara.*

Neni 3, pika 1.19 Dëmi:

*1.18. Dëmi - Dëmtimin material ekonomik dhe / ose financiar për industrinë vendore të Kosovës, kërcënimin e dëmit material apo ngecjes materiale ose parandalimit të krijimit ose zhvillimit të industrisë vendore të Kosovës;*

Neni 4, Masat antidamping:

*Masat antidamping mund të jenë të zbatueshme për çdo produkt të dampuar, importimi dhe shitja e të cilit në Kosovë shkakton ose kërcënon të shkaktojë dëm material ndaj industrisë vendore.*

Neni 5 Vlera normale:

*1. Në rast kur eksportuesi nuk e prodhon, përpunon ose shet produktin e ngjashëm në vend eksportues vlera normale mund të përcaktohet në bazë të çmimeve të prodhuesve ose shitësve të tjerë në atë vend.*

*2. Çmimet krahasuese në mes të palëve të cilët bashkëpunojnë me njëra tjetrën ose që kanë marrëveshje në mes vete mund të mos trajtohen sikur të ishin në kushte normale të tregut dhe gjithashtu mund që të mos shfrytëzohen në përcaktimin e vlerës normale, përveç nëse konstatohet se këto çmime nuk janë të ndikuara nga marrëveshja apo bashkëpunimi në mes tyre.*

*3. Me qëllim të përcaktimit të vlerës normale duhet të përdoret një sasi e mjaftueshme e shitjeve të produktit të ngjashëm në tregun vendor të vendit eksportues. Kjo sasi duhet të jetë së paku pesë perqind (5%) e sasisë së shitjeve të eksportit në Kosovë. Një sasi më e vogël mund të merret vetëm nëse dëshmohet se është mjaft përfaqësuese për nivelin e çmimeve në vendin eksportues dhe për një krahasim të saktë dhe të përshtatshëm.*

*4. Në rastet kur nuk ka fare shitje apo kur ka shitje të pamjaftueshme të produktit të ngjashëm nën kushtet e normale të tregut, apo kur për shkak të ndonjë situate të veçantë të tregut në vendin eksportues ky vëllim i shitjes pamundëson krijimin e një baze të duhur dhe të saktë për përcaktimin e vlerës normale, atëherë vlera normale e produktit të ngjashëm do të përcaktohet në bazë të kostove të prodhimit në vendin e origjinës duke përfshirë këtu edhe një shumë të arsyeshme për shpenzime të shitjes, shpenzime të përgjithshme dhe administrative, si dhe një fitim të arsyeshëm të eksportuesit apo ndonjë prodhuesi/përpunuesi tjetër të produktit të ngjashëm.*

*5. Nëse një përcaktim i tillë në bazë të paragrafit 4 të këtij neni, duket të mos jetë i mundshëm ose i përshtatshëm, vlera normale duhet të bazohet në një shumë përfaqësuese të çmimeve të eksportit sipas tregut dhe kushteve normale tregtare nga ai vend në një vend të tretë të përshtatshëm dhe të krahasueshëm ose mbi ndonjë bazë tjetër të arsyeshme.*

Neni 6 Trajtimi i shitjeve nën kosto duhet të fshihet.

Neni 18 Përllogaritja e shumës së subvencionit specifik

*1. Ministria i përcakton detyrimet të subvencionimit specifike për çdo përfitues për produktin nën hetim.*

*2. Pavarësisht nga paragrafi 1 i këtij neni, në rastet kur numri i përfituesve është shumë i madh, atëherë Ministria mund të kufizojë hetimin në një numër të arsyeshëm të përfituesve ose produkteve nën hetim të cilët mund të hetohen në mënyrë të arsyeshme.*

*3. Çdo përzgjedhje e përfituesve ose e llojeve të produkteve që është bërë në përputhje me paragrafin 2 të këtij neni, bëhet pas konsultimeve me përfituesit.*

*4. Në rastet kur Ministria e kufizon hetimin në përputhje me paragrafët 2 dhe 3 të këtij neni, e përcakton vlerën specifike të subvencionit për çdo përfitues të cilët vullnetarisht dhe me kohë paraqesin dokumentet e nevojshme për hetim.*

*Neni 19 Përkufizimi i dëmit*

*1. Dëmi nga importet e dampuara ose të subvencionuara duhet të përcaktohet jo vetëm kur shkaktohen dëmtime materiale ekonomike ose financiare drejtpërdrejti në industrinë vendore të Kosovës, por edhe kur ka një kërcënim nga ai dëm ose ka një ngecje materiale të krijimit apo zhvillimit të një industrie vendore të Kosovës.*

*2. Përcaktimi i dëmit duhet të bazohet në prova dhe duhet të përfshijë një ekzaminim objektiv dhe të drejtë të:*

*2.1. vëllimit të importeve të dampuara ose të subvencionuara, veçanërisht në qoftë se vëllimi ka shënuar një rritje të konsiderueshme në kritere absolute ose relative në raport me prodhimin industrial ose konsumin e produktit të ngjashëm në Kosovë;*

*2.2. ndikimit të mëvonshëm të këtyre importeve të dampuara ose të subvencionuara në industrinë vendore të Kosovës. Ky ndikim duhet të përcaktohet në bazë të informacioneve ekzistuese ose potenciale ekonomike dhe / ose financiare, të dhënave dhe treguesve, të tilla si rënia e shitjes, çmimeve dhe / ose rezultateve, parandalimi i rritjes së çmimeve, zvogëlimi në aksionet e tregut, produktiviteti, dhe / ose fitimet, ose një ndikim negativ në rezerva, punësim, paga, likuiditet, rrjedhë të parasë së gatshme, kthim nga investimi, shfrytëzim të kapaciteteve, inventarë, rritje, aftësi për të rritur kapitalin ose investimet.*

Neni 28, Vendimi për fillimin e hetimeve:

*1. Pas shqyrtimit dhe verifikimit të informatave të ofruara në kërkesë (ankesë), Ministria, me një raport të vlerësimit të saj i paraqet ato për vlerësim dhe konsultim pranë Komisionit. Para marrjes së vendimit për fillimin e hetimit Ministria dhe/ose Komisioni mund të kërkojnë informacione shtesë nga parashtruesit e kërkesës. Ministria vendos për hapjen e një hetimi pas këshillimit me Komisionin.*

 *2. Kur Ministria merr vendim për të hapur një hetim pa kërkesë me shkrim nga ose në emër të industrisë vendore të Kosovës, atëherë ky vendim duhet të bazohet në informacione, dëshmi dhe të dhëna të mjaftueshme mbi dëmin material të dampingut ose subvencionit, dhe lidhjen shkakësore, në përputhje me Kreun II, III dhe IV të këtij ligji.*

*3. Kërkesa për fillimin e një hetimi, duhet të refuzohet nga Ministria, pas konsultimit të Komisionit, atëherë kur ka informacione ose të dhëna të pamjaftueshme për të justifikuar hapjen e një procedure.*

*4. Hetimi nuk do të hapet ndaj vendeve eksportuese importet të cilave në Kosovë paraqesin një pjesëmarrje në treg prej më pak se një përqind (1%), përveç nëse dhe në rastin e një ankese kundër disa vendeve eksportuese, kur këto vende së bashku përbëjnë më shumë se tre përqind (3%) të konsumit të brendshëm të Kosovës.*

*5. Hetimi në bazë të një kërkese duhet të fillohet vetëm nëse përcaktohet se:*

*5.1 kërkesa me shkrim nga industria vendore e Kosovës është dorëzuar në pajtim me këtë ligj; dhe, 5.2 niveli i mbështetjes për kërkesën është i barabartë me ose më shumë se njëzet e pesë përqind (25%) të prodhimit total të produktit të ngjashëm të prodhuar nga industria vendore e Kosovës.*

 *6. Do të konsiderohet se kërkesa është bërë nga ose në emër të industrisë vendore të Kosovës vetëm nëse është mbështetur nga:*

*6.1. ose Prodhuesit Kosovar prodhimi i të cilëve përbën baras ose më shumë se pesëdhjetë përqind (50%) të prodhimit total të produktit të ngjashëm; ose,*

*6.2. nëse kundërshtimi i shprehur për aplikimin e prodhuesve të Kosovës është më pak se prodhimi i këtyre prodhuesve që e mbështesin kërkesën.*

7. do kërkesë në përputhje me dispozitat e këtij neni, mund të tërhiqet përpara se të fillon hetimi dhe në këtë rast do të konsiderohet se nuk është paraqitur fare.

 *8. Më së shumti një muaj pas dorëzimit të kërkesesë ankesës Ministria vendos për hapjen ose mos hapjen e procedurës.*

*9. Kur Ministria vendos të mos fillojë një hetim, atëherë për këtë fakt parashtruesi i kërkesës duhet të njoftohet me shkrim. Ky njoftim është i hapur për shqyrtim gjyqësor.*

*10. Ministria kërkon nga Komisioni mendimin e tij për të filluar ose për të mos filluar një hetim në lidhje me damping apo subvencionim brenda dy (2) javësh pas dorëzimit të kërkeses ankesës nga ana e industrisë vendore të Kosovës. Kur Ministria ose Komisioni kërkojnë informata shtesë nga parashtruesi i kërkesës, ky afat mund të zgjatet deri në një (1) muaj.*

*11. Ministria nuk do ta fillojë hetimin për produktin e importuar, nëse është konstatuar se:*

*11.1. në rast të dampingut, marzha e dampingut është më pak se dy përqind (2%);*

*11.2. në rastin e subvencionimit shuma e subvencioneve është më pak se një përqind (1%).*

*Neni 32 Hetimi*

*1. Pas fillimit të procedurës, Ministria do të fillojë një hetim në Kosovë dhe, sipas nevojës, në vendin eksportues ose të origjinës. Një hetim i tillë do të mbulojë dampingun respektivisht subvencionimin, dhe dëmin e tyre, dhe këto duhet të hetohen njëkohësisht, në Kosovë, interesi i Kosovës mund të hetohet po ashtu.*

*2. Me qëllim të konstatimit përfaqësues, duhet të përzgjidhet një periudhë hetimi e cila:*

*2.1. në rast të dampingut ose subvencionimit zakonisht duhet të mbulojë deri në dymbëdhjetë muaj duke përfunduar sa më afër datës së fillimit të procedimit që të jetë e mundur, informacionet në lidhje me periudhën e mëvonshme pas kësaj periudhë të hetimit, normalisht nuk do të merren parasysh;*

 *2.2. në rastin e dëmtimit zakonisht do të mbulojë minimum tre (3) vjet.*

*3. Ministria do të dërgojë palëve pyetësorë që mbulojnë dampingun ose subvencionin dhe dëmet e tyre. Palëve që marrin këta pyetësorë duhet tu ipen të paktën dyzet e pesë (45) ditë për tu përgjigjur. 4. Afati kohor për eksportuesit do të llogaritet nga data e pranimit të pyetësorit, i cili për këtë qëllim duhet të konsiderohet të ketë qenë pranuar një javë nga dita në të cilën i është dërguar të palës nën hetim ose është transmetuar tek përfaqësuesi adekuat diplomatik i vendit të origjinës dhe/ose eksportit.*

*5. Afati dyzet e pesë (45) ditor mund të zgjatet, duke marrë parasysh afatet e hetimit, me kusht që pala të tregon shkakun për shtyrjen e tillë, në bazë të rrethanave të veçanta të tij.*

*6. Pyetësorët duhet të plotësohen në një nga gjuhët zyrtare të Kosovës.*

*7. Sipas kërkesës, duhet të ofrohen mundësitë për importuesit, eksportuesit dhe industrinë vendore të Kosovës dhe ku është e përshtatshme, Qeverinë e vendit të origjinës dhe/ose eksportit ose ndonjë palë tjetër të interesuar, të takohen ato palë që kanë interesa të kundërta, në mënyrë që të mund të paraqiten këndvështrimet e kundërta dhe argumentet e ofruara akuzuese. Ofrimi i mundësive të tilla duhet të marrë parasysh nevojën për të ruajtur konfidencialitetin dhe komoditetin për palët. Nuk duhet të ketë asnjë detyrim për asnjërën palë të marrë pjesë në takim, dhe dështimi për të bërë këtë nuk duhet të paragjykoj rastin e asaj pale. Informacioni gojor i dhënë sipas këtij paragrafi, duhet të merret parasysh nga Ministria për aq sa është i konfirmuar më pas me shkrim.*

*8. Në bazë të kërkesës me shkrim palët e interesuara munden t’i inspektojnë të gjitha informatat e vëna në dispozicion të Ministrisë nga secila palë në një hetim e cila është relevante për prezantimin e rasteve të veta dhe që nuk janë konfidenciale, dhe që përdoren në hetim. Pala e tillë e interesuar mund të përgjigjet në informacionet e tilla dhe komentet e tyre duhet të merren parasysh kurdo që ato janë të arsyetuara sa duhet në përgjigje.*

*9. Informacioni i cili është ofruar nga palët e interesuara dhe mbi bazën e të cilit mund të bazohen gjetjet duhet të shqyrtohet nga Ministria për korrektësinë dhe saktësinë e tij për aq sa është e mundur.*

*10. Gjatë hetimit të subvencionit, Ministria duhet t’i ofrojë Qeverisë së vendit të origjinës dhe/ose të eksportit një mundësi të arsyeshme për të vazhduar konsultimet me qëllim të qartësimit të gjendjes faktike dhe të arrijnë në një zgjidhje të dakorduar reciprokisht.*

Neni 33 Seanca shqyrtuese

*1. Me kërkesë me shkrim të çdo pale të interesuar, Ministria duhet të mbajë një seancë shqyrtuese në të cilën të gjitha palët e interesuara mund të paraqesin informacione dhe argumente. Seanca do të mbahet më së voni gjashtëdhjetë (60) ditë para datës së propozuar për vendimin përfundimtar.*

*2. Sipas kërkesës, Ministria duhet tu krijojë palëve të interesuara, mundësinë për tu takuar, me qëllim që të shprehen pikëpamjet e kundërta dhe të prezantohen argumentet e kundërta.*

*3. Palët e interesuara që duan të përfshihen në seancën shqyrtuese, duhet ta informojnë Ministrinë për emrat e përfaqësuesve dhe dëshmitarëve që do të paraqiten në seancë, shtatë (7) ditë para datës së mbajtjes të seancës.*

Neni 36, Zbulimi i informatave:

*1. Palët e interesuara mund të kërkojnë zbulim të informacioneve të rëndësishme dhe fakteve thelbësore dhe detajet të konsiderueshme themelore dhe mbi bazën e të cilave janë vendosur masat e përkohshme. Kërkesa duhet t’i drejtohet Ministrisë me shkrim menjëherë pas paraqitjes së detyrimeve të përkohshme dhe zbulimi duhet të bëhet me shkrim sa më shpejt të jetë e mundur pas kësaj.*

*2. Palët e interesuara mund të kërkojnë një zbulim përfundimtar të informatave të rëndësishme, të fakteve themelore dhe detajeve dhe të vlerësimeve në bazë të cilave ka për qëllim të vendosë masat përfundimtare ose ndërprerjen e procedimit. Kërkesa duhet t‘i drejtohet Ministrisë me shkrim dhe duhet të pranohet jo më vonë se një muaj pas vendosjes së masave të përkohshme. Në rastet kur masa e përkohshme nuk është zbatuar, palët e interesuara do të kenë mundësinë për të kërkuar zbulimin përfundimtar brenda afateve kohore të përcaktuara nga Ministria.*

*3. Zbulimi përfundimtar duhet të bëhet me shkrim sa më shpejt që të jetë e mundur, dhe të paktën një muaj para se të merret ndonjë vendim përfundimtar.*

*4. Paraqitjet e bëra pas zbulimit përfundimtar do të merren parasysh vetëm nëse janë pranuar nga Ministria brenda një periudhe kohore të përcaktuar nga Ministria, e cila duhet të jetë të paktën dy (2) javë.*

*5. Pasi që Ministria i përfundon hetimet, pas konsultimit me Komisionin, lëshon një vendim përfundimtar, i cili duhet të bëhet publik duke përfshirë arsyet e marrjes se ati vendimi, dhe duke pasur parasysh mbrojtjen e të dhënave konfidenciale.*

*6. Vendimi përfundimtar publikohet në Gazetën Zyrtare. Vendimi gjithashtu i’u dërgohet palëve të interesuara*

Neni 37 Verifikimet

*1. Ministria, kur e gjykon të arsyeshme mund të ndërmarrë veprime të kontrollit, inspektime dhe verifikime të të dhënave nga të gjitha palët e interesuara, që kanë të bëjnë me interesat e dampingut, subvencioneve, dëmeve dhe interesave të Kosovës. Gjithashtu mund të kryejë vizita verifikuese për të shqyrtuar të dhënat dhe për të verifikuar të dhënat dhe informacionet e dhëna.*

*2. Me qëllim të verifikimit të informacioneve të mbledhura dhe për të marrë informacione ato shtesë, Ministria, nëse e gjykon të nevojshme, mund të kryejë hetime edhe në vende të tjera, me kusht që ndërmarrjet në fjalë të japin pëlqimin e tyre dhe Qeveritë e vendeve në fjalë të jenë të njoftuara zyrtarisht dhe të mos ngrenë asnjë kundërshtim. Autoritetet e vendit eksportues duhet të njoftohet për emrat dhe adresat e ndërmarrjeve që do të vizitohen dhe datat e vizitave.*

*3. Ministria e përgatit raportin për verifikimin e të dhënave për çdo kompani. Ky raport do të jetë plotësisht në dispozicion të kompanisë, ndërsa një version jo-konfidencial do të depozitohet në dosjen publike.*

 *4. Kompanitë e interesuara do të informohen në lidhje me natyrën e informacionit dhe të të dhënave të cilat do të verifikohen gjatë vizitës. Kërkesat e tjera për informata dhe verifikim të tyre mund të bëhen gjatë vizitave.*

Neni 38, Konfidencialiteti

*1. Informacioni dhe të dhënat e marra nga palët e interesuara duhet të përdoren vetëm për arsyet për të cilat janë kërkuar.*

*2. Informacioni konfidencial nuk do të bëhet i njohur për publikun ose ndonjë palë tjetër të interesuar pa lejen me shkrim nga burimi i këtij informacioni konfidencial.*

*3. Informacioni dhe të dhënat duhet të konsiderohen konfidenciale kur:*

*3.1. nga natyra e tyre, shpalosja e informatave apo të dhënave të tilla do të ketë një ndikim të konsiderueshëm negativ apo efekt mbi personin i cili ka dorëzuar informacionin ose për personin nga i cili është marrë informacioni; dhe,*

*3.2. informacioni është marrë mbi bazën e konfidencialitetit të palëve dhe nëse për këtë kërkesë konfidencialiteti janë treguar arsye të forta.*

*4. Palët e interesuara që kanë ofruar informacion konfidencial duhet gjithashtu të paraqesin një përmbledhje jokonfidenciale. Në raste të veçanta, palët mund të tregojnë me shkrim arsyet se pse një përmbledhje e tillë jo-konfidenciale nuk është e mundur.*

*5. Informacioni dhe të dhënat nuk duhet të konsiderohen konfidenciale kur kërkesa për konfidencialitet nuk është e justifikuar. Në një rast të tillë dhe kur ofruesi nuk e miraton publikimin e informacionit dhe të dhënave në çdo formë, informacioni mund të shpërfillet.*

Neni 42 Njoftimi publik për përfundimin e hetimeve pa vendosje të detyrimeve

*Ministria, pas konsultimit me Komisionin, është e detyruar të lëshojë një njoftim publik për përfundimin e hetimit pa vendosjen e detyrimeve, duke marrë parasysh arsyet që çuan në këtë vendim dhe mbrojtjen e informacionit konfidencial.*

Neni 46 Kohëzgjatja

*1. Detyrimet Anti-damping dhe kundërbalancuese mbeten në fuqi vetëm për sa kohë dhe në atë masë që është e nevojshme për të neutralizuar dhe luftuar dampingun ose subvencionin që ka shkaktuar dëm material ndaj industrisë vendore të Kosovës dhe përderisa ato janë në interes të Kosovës.*

*2. Çdo detyrim përfundimtar anti-damping apo kundërbalancues duhet të skadojë pas një maksimumi prej pesë (5) vitesh nga vendosja e tij apo pesë (5) vjet pas datës së shqyrtimit të fundit të plotë në lidhje me dampingun, subvencionimin ose dëmin dhe interesat e Kosovës, përveç në rastet kur shqyrtimi (shqyrtimit i skadimi) konkludon se skadimi ose ndërprerja e këtyre detyrimeve mund të çojë në vazhdimin apo rishfaqjen e dampingut, subvencioneve ose dëmit.*

Neni 49 Shqyrtimi i kërkesës të eksportuesve/importuesve të ri

1. Një eksportues, produktet e të cilit janë objekt i detyrimeve përfundimtare antidamping ose kundërbalancuese dhe i cili nuk është hetuar individualisht gjatë procedurës hetimore, jo për arsye të refuzimit për të bashkëpunuar, mund të kërkojë shqyrtim në mënyrë që t’i bëhet një shqyrtim individual. Kërkesa duhet t’i drejtohet Ministrisë, të jetë me shkrim dhe duhet të dokumentohet plotësisht sa i përket vlerës normale ose shumës së subvencionit kundërbalancues si dhe çmimeve aktuale apo të ardhshme të eksportit të tij. Industrisë së brendshme të Kosovës duhet t’i jepet mundësia për të dhënë komentet e saj në lidhje me këtë kërkesë.

2. Për procedurat e hetimit sipas paragrafit 1 të këtij neni do të zbatohen dispozitat e këtij ligji.

**Tabela 3: Dokumentet relevante të politikave, ligjet dhe Rregulloret e BE-së**

## Korniza aktuale ligjore

|  |  |  |  |
| --- | --- | --- | --- |
| Dokument i politikave, ligji ose akti nënligjor | Lidhja me dokumentin online dhe me aktet ligjore në Gazetën Zyrtare | Institucionet shtetërore përgjegjëse për implementim | Roli dhe detyrat e institucionit(eve) |
| Ligji nr. 04/L-240 për Masat Antidamping dhe Masat Kundër balancuese | <https://gzk.rks-gov.net/ActDetail.aspx?ActID=9518> | MINT, Dogana, MF,ME | Detyrat e MINT: Koordinimi dhe monitorimi I aktiviteteve rreth hartimit të legjislacionit për masat mbrojtëse në importe dhe për masa antidumping dhe masat kundërbalancuese, duke siguruar përputhjen me standardet dhe praktikat e BE-së dhe të Organizatës Botërore të Tregtisë; Koordinimi i aktiviteteve me Komisionin për Vlerësimin e Detyrimeve të Veçanta në Importe dhe Komisionin për Vlerësimin e Masave Mbrojtëse në Importe; Ofron këshilla dhe rekomandime mbi çështjet që kanë të bëjnë me masa anti-dumping dhe masat kundërbalancuese dhe masa mbrojtëse në importe; Bën hulumtime sektoriale me qëllim identifikimin e sektorëve të atakuar me çmime të dampuara për produktet e importuara; Ofron zgjidhje dhe propozon mjete ligjore për mbrojtje të tregtisë dhe siguron që masat e shqiptuara janë në përputhje me legjislacionin përkatës vendor dhe atë të OBT-së; Komisioni për Vlerësimin e Detyrimeve të Veçanta të Importit përbëhet nga përfaqësuesit e institucioneve të mëposhtme:2.1. Ministria përkatëse për Tregti dhe Industri Kryesues;2.2. Ministria përkatëse e Ekonomisë dhe Financave;2.3. Ministria përkatëse e Bujqësisë, Pylltarisë dhe Zhvillimit Rural;2.4. Ministria përkatëse e Energjisë dhe Minierave;2.5. Ministria përkatëse e Punëve të Jashtme;2.6. Ministria përkatëse e Punës dhe Mirëqenies Sociale;2.7. Shërbimi Doganor i Kosovës.3. Komisioni është përgjegjës për mbledhjen e të dhënave të nevojshme për fillimin e hetimeve dhe rekomandon ministrinë fillimin.4. Komisioni vendimet i merr më shumicë të thjeshtë votash. |
| Ligji nr. 08/L-021 për Tregti me Jashtë | https://gzk.rks-gov.net/ActDetail.aspx?ActID=55136 | MINT, Dogana, MF,ME |  |
| Udhëzim Administrativ (MTI) Nr. 05/2016 për përmbajtjen e formularit të kërkesës dhe njoftimit për fillimin e hetimeve për importe të dampuara ose të subvencionuara | https://gzk.rks-gov.net/ActDetail.aspx?ActID=12423 | MINT, Dogana, MF,ME |  |

## Kapitulli 1.1 Çështjet kryesore lidhur me zbatimin e ligjit aktual

Pas shpalljes së pavarësisë, me rritjen graduale të prodhimtarisë në sektorë të caktuar, si mekanizëm për mbrojtjen e industrisë vendore respektivisht prodhuesve vendor, në vitin 2010 për herë te parë u hartua dhe miratua Ligji Nr. 03/L-097 për Masat Antidamping dhe Masat Kundërbalancuese i cili ishte pjesërisht i harmonizuar me rregulloret e BE-së: (KE) 384/96 dhe (KE) 2026/97 me ç’rast ligji në masë të madhe i ka pasur si referenca dispozitat e këtyre rregulloreve. Ndonëse në atë kohë njohuritë ishin relativisht të kufizuara sa i përket kësaj fushe, ligji trajtoi disa nga elementet kryesore në mënyrë të mjaftueshme për të mbrojtur prodhuesit vendor dhe për të caktuar disa parime bazë sa i përket praktikave tregtare potencialisht të padrejta me rastin e importit të produkteve në vendin tonë.

Republika e Kosovës ka qenë e angazhuar në një proces të liberalizimit të tregtisë. Në nivel rajonal ajo është palë e Marrëveshjes së Tregtisë së Lirë të Evropës Qendrore (CEFTA), nënshkroi një marrëveshje tregtie dhe bashkëpunimi me Mbretërinë e Bashkuar, një marrëveshje të tregtisë së lirë me Turqinë dhe ka filluar procesin e anëtarësimit për Shoqatën Evropiane të Tregtisë së Lirë. Më e rëndësishmja, ajo ka nënshkruar Marrëveshjen e Stabilizim Asociimit (MSA) me Bashkimin Evropian (BE) e cila ka hyrë në fuqi në vitin 2006 dhe që shërben, ndër të tjera, si një marrëveshje e tregtisë së lirë.

Përveç kësaj, Kosova ka futur një regjim tregtar liberal të aplikueshëm për importet nga të gjitha vendet, përfshirë vendet me të cilat nuk ka marrëveshje tregtare preferenciale. Ligji nr.08/L-021 mbi Tregtinë e Jashtme praktikisht dyfishon dispozitat thelbësore të Marrëveshjes së Përgjithshme për Tarifat dhe Tregtinë 1994 (GATT 1994).

Me liberalizimin e tregtisë vijnë përfitime ekonomike (veçanërisht në afat të gjatë), por edhe të meta. Instrumentet e mbrojtjes tregtare (antidamping, antisubvencionimi dhe masat mbrojtëse) synohen të jenë mjete për të kundërshtuar, në mënyrë të përkohshme, efektet negative të liberalizimit të tregtisë. Ndërsa masat kundërbalancuese synojnë kompensimin e subvencionimit dhe barazimin e kushteve të tregut, masat antidamping dhe mbrojtëse nuk synojnë domosdoshmërisht praktikat e huaja "të padrejta" ose shtrembëruese të tregtisë, por ofrojnë një lehtësim të përkohshëm për industritë vendore të dëmtuara nga konkurrenca e huaj në tregun vendor. Prandaj, këto mjete nuk do të kuptohen si “proteksioniste” në vetvete , por si “rrethojë mbrojtëse” që bëjnë të mundur zotimin për liberalizimin e tregtisë.

Prandaj, ajo që ka rëndësi është që këto masa (të cilat mund të kenë efekte shtrembëruese tregtare) të miratohen dhe zbatohen në mënyrë transparente dhe në një mënyrë që të mos rrezikojnë angazhimet për liberalizimin e tregtisë. Këto janë rregullat e OBT-së për mbrojtjen tregtare. Në këtë aspekt, duhet të nënvizohet se Kosova është zotuar, sipas kushteve të CEFTA-s dhe MSA-së, të respektojë rregullat e OBT-së për masat mbrojtëse dhe masat juridike tregtare (antidamping dhe antisubvencionim) në lidhje me importet nga pala(ët) kontraktuese).

Në këtë sfond, Republika e Kosovës në vitin 2014 hartoi dhe miratoi Ligjin e ri për Masat Antidamping dhe Masat Kundërbalancuese, si transpozim i pjesërishëm i rregulloreve të BE-së: Nr. 1225/2009 për mbrojtjen kundër importeve të dampuara nga vendet jo anëtare të Komunitetit Evropian dhe nr. 597/2009 për mbrojtjen kundër produkteve të subvencionuara nga vendet jo anëtare të Komunitetit Evropian.

Ligji aktual ka gjithsejtë 58 nene, në ligj janë të përcaktuara rregullat duke përfshirë ato që ndërlidhen me përcaktimin e dumpingut, procedurat për fillimin dhe ndjekjen e një hetimi, detyrimin e masave të përkohshme dhe përfundimtare dhe kohëzgjatjen apo rishikimin e masave etj. Edhe përkundër faktit se ky ligj krahasuar me atë të kaluarin është mjaft i avansuar, me rastin e implementimit të ligjit respektivisht procedurave për fillimin e hetimeve si dhe aplikimit të masave, janë vërejtur disa paqartësi, andaj kur merret parasysh se zbatimi i këtij ligji implikon shumë palë si brenda vendit ashtu edhe jashtë, është parë si e domosdoshme që qartësimi i dispozitave të jetë në nivelit më të lartë të mundshëm për të mos lënë hapësirë për keqkuptime apo dykuptimësi. Gjithashtu është e rëndësishme që të transpozohen disa nene nga Rregulloret e reja të BE-se të cilat janë në fuqi që nga viti 2019, Rregullorja 2016/1036 për mbrojtjen kundër importeve të dampuara nga vendet jo anëtare dhe Rregullorja 2016/1037 për mbrojtjen kundër produkteve të subvencionuara nga vendet jo anëtare.

#

# **Tabela 4: Pasqyrë e palëve të interesuara bazuar në përkufizimin e problemit**

|  |  |  |  |
| --- | --- | --- | --- |
| **Emri i palëve me****interes** | **Shkaku (et) me të cilat lidhen palët e interesit** | **Efekti (et) me të cilat lidhen palët me interes** | **Mënyra në të cilën palët e interesuara lidhen me këto shkaqe ose pasoja** |
| Kompanitë prodhuese të KosovësShoqatat prodhuese  | Produktet e dampuara ne tregun e Kosoves | Tregu i disbalansuar dhe çmime të dampuara | Per shkak te importeve te produkteve të dampuara kompanitë prodhuese demtohen nga çrregullimi i çmimeve të imponuara nga importet |
| Ministria e Industrisë, Ndërmarrësisë dhe Tregtisë është kundërbalancuese | Produktet e dampuara ne tregun e Kosoves  | Tregu i disbalansuar dhe çmime të dampuara | përgjegjëse për hartimin e legjislacionit dhe politikave në fushën e masave antidamping dhe masave |
| Ministria e Ekonomisë  | Produktet e dampuara ne tregun e Kosoves | Tregu i disbalansuar dhe çmime të dampuara | Ministria e Ekonomisë përfaqësohet në komisionin për vlerësimin e detyrimeve të veçanta në importe  |
| Ministria e Bujqësisë, Pylltarisë dhe Zhvillimit Rural; | Produktet e dampuara ne tregun e Kosoves | Tregu i disbalansuar dhe çmime të dampuara | Ministria e Bujqësisë, Pylltarisë dhe Zhvillimit Rural përfaqësohet në komisionin për vlerësimin e detyrimeve të veçanta në importe  |
| Ministria e Energjisë dhe Minierave | Produktet e dampuara ne tregun e Kosoves | Tregu i disbalansuar dhe çmime të dampuara | Ministria e Energjisë dhe Minierave përfaqësohet në komisionin për vlerësimin e detyrimeve të veçanta në importe  |
| Ministria e Punëve të Jashtme | Produktet e dampuara ne tregun e Kosoves | Tregu i disbalansuar dhe çmime të dampuara |  Ministria e Punëve të Jashtme përfaqësohet në komisionin për vlerësimin e detyrimeve të veçanta në importe  |
| Ministria e Punës dhe Mirëqenies Sociale | Produktet e dampuara ne tregun e Kosoves | Tregu i disbalansuar dhe çmime të dampuara | Ministria e Punës dhe Mirëqenies Sociale përfaqësohet në komisionin për vlerësimin e detyrimeve të veçanta në importe  |
| Dogana e Kosovës | Produktet e dampuara ne tregun e Kosoves | Tregu i disbalansuar dhe çmime të dampuara | Dogana e Kosovës përfaqësohet në komisionin për vlerësimin e detyrimeve të veçanta në importe  |

# **Kapitulli 2: Objektivat**

**Tabela 5: Objektivat relevante të Qeverisë**

|  |  |
| --- | --- |
| **Objektivi relevant** | **Emri i dokumentit relevant planifikues** |
| Nivel i lartë i mbrojtjes së tregut nga praktikat e padrejta tregtare me rastin e importit të produkteve në Republikën e Kosovës. | Plani Kombëtar për Zhvillim 2024-2026 |
| **Qëllimi strategjik:** Zhvillimi i industrisë drejt produkteve dhe shërbimeve me vlerë të shtuar | Rritja e efikasitetit të ligjit për masat antidamping dhe masat kundërbalancuese duke mundësuar një sistem koherent të rregullave për mbrojtjen e tregut. |
| **Objektivat specifike:**1. Harmonizimi i rregullave për mbrojtjen e tregut me ato të OBT-së;
2. Përputhshmëri me legjislacionin dhe standardet e BE-së për procedurat dhe masat antidamping dhe kundërbalancuese.
3. Krijimi i mundësive të barabarta dhe qasje të lehtë në tregun vendor për prodhuesit e rinj.
4. Promovimi i pjesëmarrjes dhe bashkëpunimit të industrisë vendore me institucionet kompetente për mbrojtjen e tregut.
 | Objektivat janë rezultat i analizës së bërë për qëllimet e këtij Koncept Dokumenti. |

Objektiv kryesor është vendosja e kushteve dhe rregullave të qarta të procedurës për vendosjen e masave antidumping dhe kundërbalancuese, të cilat synojnë mbrojtjen e industrive vendore nga importet e produkteve të dampuara. Ky ligj ka për qëllim zbatimin e procesit të vendimmarrjes së autoriteteve të Kosovës dhe vendimet që do të merren për aplikimin e detyrimeve të importit për të kompensuar efektet e dëmshme të importeve të dampuara në industrinë e Republikës së Kosovës.

Poashtu ligji do të zbatohet për vendosjen e masave antidamping dhe masave kundërbalancuese ndaj një produkti të importuar, që një prodhues i jashtëm përfiton nga një ose më shumë subvencione specifike, të cilat i ka përfituar në mënyrë të drejtpërdrejtë ose të tërthortë nga vendi i tij, përkatësisht autoritet publik i atij vendi gjate prodhimit, eksportimit ose transportimit, kur importi i produktit në fjalë, shkakton ose kërcënon t’i shkaktoi dëm industrisë vendore.

Në vazhdim do të listohen edhe disa nga objektivat specifike:

**1. *Harmonizimi i rregullave për mbrojtjen e tregut me ato të OBT-së***

Duke pasur parasysh kontekstin, siç është paraqitur në Seksionin I më sipër, arsyetimi për pajtueshmërinë me rregullat e OBT-së është i dyfishtë: i) ndaj BE-së, palëve në CEFTA, Britanisë së Madhe dhe Turqisë Kosova është ligjërisht e detyruar t'u përmbahet rregullave të OBT-së; ndërsa ndaj vendeve të tjera ajo nuk është e detyruar t’u përmbahet rregullave të OBT-së. Megjithatë, mjetet juridike tregtare sigurojnë që politikat antidamping dhe antisubvencionuese të mos e rrezikojnë politikën e liberalizimit të tregtisë që Kosova e ka ndjekur me vite.

Përveç kësaj, pajtueshmëria me rregullat e OBT-së zvogëlon rrezikun e arbitraritetit dhe atë të masave kundërvepruese nga partnerët tregtarë të Kosovës të prekur nga masat e saj juridike tregtare.

1. ***Përputhshmëria me legjislacionin dhe standardet e BE-së për procedurat dhe masat antidamping dhe kundërbalancuese***

Pajtueshmëria e plotë me rregulloret e BE-së për masat antidamping dhe masat kundërbalancuese nuk është e detyrueshme, por edhe nuk rekomandohet që rregulloret e BE-së të transpozohen plotësisht për arsyet e mëposhtme:

Së pari dhe më e rëndësishmja, duhet theksuar se marrëdhënia me BE-në dhe procesi drejt anëtarësimit në BE – që përfshin përafrimin e legjislacionit të Kosovës me acquis-në e BE-së – nuk e detyron Kosovën që të miratojë apo edhe të përafrojë legjislacionin e saj për mjetet juridike tregtare me atë të BE-së:

- MSA-ja kërkon vetëm që Kosova të respektojë rregullat e OBT-së për mjetet juridike tregtare;

- Me anëtarësimin e Kosovës në BE, politikat antidamping dhe antisubvencionim do të jenë në kompetencë ekskluzive të BE-së. Kjo do të thotë se e vetmja mënyrë që Kosova ta vendos legjislacionin e saj në përputhje me ligjin e BE-së do të jetë shfuqizimi i ligjit të saj për mjetet juridike tregtare. Kjo është arsyeja pse instrumentet e mbrojtjes tregtare nuk janë pjesë obligative e përafrimit me acquis të BE-së. Shtetet Anëtare nuk kanë asnjë rol në hetimet e mbrojtjes së tregut të brendshëm të një vendi. Në lidhje me doganat, përafrimi me acquis të BE-së konsiston thjesht në sigurimin e zbatimit të Kodit Doganor të BE-së dhe dispozitave të tij.

***Pajtueshmëria e plotë me ligjin e BE-së për mjetet juridike tregtare nuk është e domosdoshme:***

*Pajtueshmëria me rregulloret e BE-së për mjetet juridike tregtare, bie ndesh me objektivin e sigurimit të pajtueshmërisë me rregullat e OBT-së*

Është me rëndësi të bëhet dallimi ndërmjet legjislacionit si i tillë dhe legjislacionit të zbatuar (ose praktikës së brendshme të procedurave antidamping dhe kundërbalancuese). Një vend mund të ketë legjislacion antidamping dhe kundërbalancues që kopjonë plotësisht dispozitat e marrëveshjeve përkatëse të OBT-së, ndërsa praktikat e saja (siç mishërohet në udhëzimet administrative dhe rregulloret që zbatojnë masat në bazë të përcaktimeve të dampingut/subvencionimit dhe dëmit) mund të konstatohet në shkeljet e Rregullave të OBT-së. Kjo ndodh sepse ka disa zbrazëtira ose dispozita që kanë qenë objekt interpretimi në marrëveshjet e OBT-së për masat antidamping dhe kundërbalancuese;

Rregulloret e BE-së për masat antidamping dhe kundërbalancuese nuk kopjojnë thjesht dispozitat e marrëveshjeve të OBT-së siç interpretohen nga praktikat gjyqësore. Ato ofrojnë metodologji më të sakta (të pa mandatuara nga rregullat e OBT-së) të cilat mund të rezultojnë në masa më kufizuese të tregtisë. Kjo sjell rrezikun e mospërputhjes midis disa standardeve të BE-së dhe ligjit të OBT-së. Ndryshimet e fundit në rregulloret e BE-së do të paraqiten në Shtojcën 1.

*Pajtueshmëria e plotë me rregulloret e BE-së për mjetet juridike tregtare do të rezultonte në rritje të kompleksitetit*

Përveç kësaj, duke pranuar përputhshmërinë me ligjin e OBT-së, ndryshimet e fundit në legjislacionin e BE-së i shtojnë kompleksitet të konsiderueshëm hetimeve dhe detyrimeve të autoritetit hetues dhe do të kërkonin dukshëm më shumë kapacitete dhe burime. Ky është rasti ndër të tjera për arsye të:

i) Ndryshimeve në lidhje me ndërhyrjet e shtetit në ekonomi (mundësia për të përdorur një metodologji alternative të llogaritjes së dampingut dhe për të vendosur tarifa më të larta në rast të shtrembërimeve të çmimeve të lëndëve të para), duke braktisur rregullin e tarifës më të ulët;

ii) Mundësisë për të marrë parasysh standardet sociale dhe mjedisore gjatë vlerësimit të ndërmarrjeve dhe përcaktimit të marzhave të eliminimit të dëmeve;

iii) Uljes së periudhës së hetimit në shtatë muaj.

Kompleksiteti i konsiderueshëm (në zbatimin e standardeve të reja dhe kryerjen e hetimeve) mbart në vetvete rrezikun e mospërputhjes së vendimeve të OBT-së për të vendosur masa antidamping dhe kundërbalancuese, veçanërisht kur kapacitetet dhe burimet njerëzore janë të kufizuara.

# **Kapitulli 3: Opsionet**

Për të shtjelluar problemin kryesor të identifikuar dhe analizuar në këtë koncept dokument, më poshtë janë paraqitur tre opsione:

**Kapitulli 3.1: Opsioni "Pa ndryshim"**

1. "Pa ndryshim", sipas të cilit situata aktuale dhe rrjedhimisht vështirësitë në implementimin e ligjit e paraqitura do të vazhdonin në praktikë (Opsioni 1).

## Kapitulli 3.2: Opsioni përmirësimi i zbatimit të kornizës aktuale ligjore

Opsioni i dytë shqyrton mundësitë për shtjellimin e mangësive kryesore të sistemit, duke ndryshuar ligjin ekzistues. Ky opsion shqyrton mundësinë e përmirësimit të zbatimit të kornizës aktuale ligjore përmes amendamentimit të ligjit, për të siguruar zbatimin koherent të ligjit, ekzekutimin e ligjit në mënyrë efikase duke e bazuar vendimmarrjen në parimet kryesore që rrjedhin nga praktikat më të mira ndërkombëtare.

Pavarësisht nëse nevojiten ndryshime për të përmirësuar zbatimin e ligjit aktual (Opsioni 2), MINT duhet të organizojë vazhdimisht takime dhe aktivitete të tjera për prodhuesit e sektorëve të ndryshëm. Kjo vlen gjithashtu edhe për odat ekonomike, organizatat të cilat përfaqësojnë interesat e bizneseve, por edhe për organizatat e konsumatorëve.

. Analiza e kryer për këtë dokument gjithashtu shqyrtoi opsionin që vetëm me përmirësimin e ligjit ekzistues për masat antidamping dhe masat kundërbalancuese nuk do të ishte përgjigja e mjaftueshme për arsye se përmes amendamenteve do të rrezikonim që të mos eleminohen paqartësitë në ligjin aktual. Kështu do të rrezikonte që të rris edhe më tej konfuzitetin ku për pasojë do të shkaktonte pengesa në implementimin e ligjit.

## Kapitulli 3.3: Opsioni hartimi i ligjit të ri për masat Aatidamping dhe masat kundërbalancuese

Rregullat e përcaktuara me ligje apo akte të ndryshme ligjore mund të jenë në kundërshtim me njëra-tjetren dhe gjithashtu mund të ketë dispozita kontradiktore brenda të njëjtit akt juridik. Kontradikta të tilla shkaktojnë konfuzion dhe pasiguri ligjore. Prandaj, ato duhet të shtjellohen dhe harmonizohen si duhet. Përkufizimet që aplikohen në ligj dhe kushtet që i përcakton ligji duhet të formulohen saktësisht. Teksa shtjelluam këtë çështje në kapitujt hyrës, ne shpjeguam në hollësi se cilat janë këto çështje kundërthënëse dhe cilat probleme shkaktohen nga këto kundërthënie. Formulimi i qartë në ligjin e ri duhet të shpjegojë se si do shtjellohen dhe zgjidhen kundërthëniet e ndryshme, dhe me rëndësi është renditja kronologjike e veprimeve.

Kur mangësitë në kornizën aktuale rregullatore janë shkaku i problemit, ashtu si në këtë rast, hartimi i një akti të ri ligjor është opsioni i vetëm për të zgjidhur problemin. Për më tepër, analiza tregon se problemi nuk mund të zgjidhet me përshtatjen e kornizës ekzistuese ligjore. Në vazhdim janë dhënë opsionet për zgjidhjen e shkaqeve të përmendura në pjesën e problemeve aktuale të identifikuara:

 Neni 1 Qëllimi:

Koment: Disa pjesë duhet të fshihen pasi që janë të padobishme, termet që janë përdorur në përkufizime janë të përcaktuara në pjesë të tjera të ligjit. Për më tepër, ligji nuk ka të bëjë vetëm me aspekte procedurale por edhe me kushte përmbajtësore.

Neni 2 Fushëveprimi:

Koment: Ky nen nuk ka të bëjë me fushëveprimin e ligjit, por përcakton parimet e përgjithshme si dhe përcakton kushtet e zbatimit të tyre nga aspekti përmbajtësor dhe procedural. Si të tilla, duhet të shtohen edhe disa paragrafë tjerë dhe pjesa e fushëveprimit duhet të riformulohet plotësisht.

Neni 3, Përkufizimet, paragrafi 1.6 Produkti me karakteristika identike:

Komenti: Termi i përdorur në ligjin aktual është “produkt i ngjashëm”,e jo “produkt me karakteristika identike”, prandaj përkufizimi duhet të ndryshohet. Për më tepër, referenca për zëvendësueshmërinë është fshirë: mund të ketë ndodhur një konfuzion me konceptin e "produkteve të ngjashme ose drejtpërdrejt konkurruese" brenda kuptimit të Marrëveshjes së OBT-së për Masat Mbrojtëse. Për qëllimet e Marrëveshjes për Antidamping (MAD) dhe Detyrimeve Kundërbalancuese (DKB), vetëm produktet "të ngjashme" duhet të krahasohen me produktin e importuar të pretenduar me damping dhe përkufizimi i industrisë vendore përfshin vetëm prodhuesit e "produkteve të ngjashme" në krahasim me "produktet e ngjashme ose drejtpërdrejt konkurruese". Fushëveprimi në MAD/DKB është shumë më i ngushtë.

Neni 3, nënparagrafi 1.12 Industria Vendore Kosovare:

Komenti: Është një konfuzion në mes të 1) Mbështetjes së aplikimit, d.m.th. nëse aplikantët kanë mbështetje të mjaftueshme për të bërë aplikimin në emër të industrisë vendore (rregullat që jepen në ligjin aktual) dhe 2) Përkufizimi i industrisë vendore për qëllimin e përcaktimit të dëmit.

Në rastin e parë (mbështetja), rregullat janë thjesht procedurale. Ndërsa në rastin e dytë, përkufizimi i industrisë vendore do të jetë vendimtar për përcaktimin e dëmit. Në këtë drejtim, kufizimi i hetimit vetëm tek prodhuesi(ët) ankues do ta bënte vlerësimin e dëmit të njëanshëm që në fillim duke kufizuar grupin e të dhënave.

Andaj është e domosdoshme që këto rregulla të mbështetjes/përkrahjes të zëvendësohen me përkufizimin e saktë të "industrisë vendore" në përputhje me rregullat e OBT-së.

Neni 3, paragrafi 1.15 Periudha e hetimit:

Komenti: Ekzistojnë dy periudha të ndryshme që duhen dalluar: periudha e mbledhjes së të dhënave për damping ose subvencionim, dhe periudha e hetimit të dëmit e cila është më e gjatë pasi kërkon një analizë të faktorëve ekonomikë me kalimin e kohës. Prandaj, të dyja nuk mund të konsiderohen si "periudhë hetimore". Për më tepër, këto periudha janë të përcaktuara në nenet përkatëse në ligj. Pra, nuk ka nevojë të përkufizohen në këtë pjesë të ligjit.

Neni 3: Të shtohet Produkt i subvencionuar - një produkt konsiderohet i subvencionuar nëse përfiton nga një subvencion i kundërbalancueshëm siç përcaktohet në Nenet përkatëse të ligjit. Subvencionimi i tillë jepet nga Qeveria e vendit të origjinës së produktit të importuar, ose nga Qeveria e një vendi të ndërmjetëm nga i cili produkti eksportohet në Kosovë, i njohur për qëllimet e këtij ligji si "vendi i eksportit";

Neni 3, pika 1.19 Dëmi:

Komenti: Të riformulohet dëmi si në vijim: Sipas këtij ligji, termi “dëmi”, përveç rasteve kur specifikohet ndryshe, do të merret si dëmtim material për industrinë vendore, kërcënim për dëmtim material për industrinë vendore ose ngecje materiale të zhvillimit të një industrie të tillë dhe do të interpretohet në përputhje me dispozitat e këtij ligji që zbatohen për përcaktimin e dëmit.

Komenti: Sugjerohet që të largohet. Titulli nuk është i përshtatshëm. Ky nen ka të bëjë me përcaktimin e dampingut, jo me zbatimin e masave.

Neni 4 zëvendësohet me titullin Dampingu 1. Një produkt duhet të konsiderohet si i dampuar nëse çmimi i tij i eksportit në Kosovë është më i vogël se vlera e tij normale.

2. Për të përcaktuar nëse produktet e importuara kanë qenë apo janë duke u dampuar, Ministria:

- Përcakton vlerën normale të produkteve në fjalë;

- Përcakton çmimin e eksportit të produkteve në fjalë; dhe

- Kryen një krahasim të drejtë ndërmjet vlerës normale dhe çmimit të eksportit

Neni 5 Vlera normale:

Komenti: Zëvendësohet me Përcaktimi i vlerës normale - Së pari, ligji duhet të përcaktojë vlerën normale dhe metodologjinë bazë për llogaritjen e vlerës normale. Më pas, duhet të përcaktojë dhe të përshkruajë rrethanat në të cilat duhet të ndërtohet vlera normale dhe të ofrojë metodologji alternative të cilave mund t'u drejtohet Ministria kur këto rrethana mbizotërojnë. Për më tepër: ekzistojnë tri rrethana në të cilat Ministria mund të shpërfillë çmimin e krahasueshëm dhe të përdorë metodologji alternative. Disa nga këto rrethana janë përshkruar në këtë nen, ndërsa një tjetër është përshkruar në nenin në vijim (mbi trajtimin e shitjeve nën kosto).

Neni 6 Trajtimi i shitjeve nën kosto duhet të fshihet.

Komenti: Kjo pjesë duhet t'i përkasë nenit për përcaktimin e vlerës normale pasi lidhet me përcaktimin nëse shitjet janë apo jo në rrjedhën normale të tregtisë, pra një nga rrethanat në të cilat Ministria mund të përdorë metodologji alternative për të llogaritur vlerën normale. Të gjitha propozimet rreth këtij neni janë dhënë të detajuara në nenin 5 të draft propozimeve.

Neni 18 Përllogaritja e shumës së subvencionit specifik

Komenti: Përllogaritja e shumës së subvencionit specifik sugjerohet që të fshihet pasi që neni 34 mbi marrjen e mostrave (i zbatueshëm si për hetimet antidamping ashtu edhe për hetimet kundër subvencioneve) i përcakton tashmë këto parime.

Kreu IV Përcaktimi i dëmit të riemërohet

Neni 19 Përkufizimi i dëmit

Komenti: Përcaktimi i dëmit dhe lidhja shkak-pasojë, ndërsa neni 19 Përkufizimit i dëmit: Dëmi tashmë është përkufizuar në nenin 3. Nuk ka nevojë të përkufizohet përsëri këtu. Megjithatë, “industria vendore” duhet të përkufizohet. Përkufizimi i dhënë në këtë nen nuk përfshin një dispozitë në lidhje me rrethanat e jashtëzakonshme që kanë të bëjnë me ekzistencën e tregjeve të veçanta në territorin e vendit të importuar, pasi që mund të mos aplikohet për Kosovën (veçanërisht për shkak të madhësisë së saj).

Neni 28, Vendimi për fillimin e hetimeve:

Komenti: Pse do të përfshihej Komisioni në vendimin për të inicuar hetimin? Përgjithësisht, në këtë fazë vendimin e merr vetëm autoriteti hetues bazuar në informacionin që ka mbledhur. Është thjesht teknike, jo politike dhe jo çështje e mundësisë (në kundërshtim me vendimin për vendosjen e masave, edhe nëse plotësohen kushtet). Ose autoriteti hetues është i bindur se ka informacion të mjaftueshëm prima facie dhe hetimi duhet të fillojë, ose nuk ka, dhe hetimi nuk duhet të fillojë.

Tek neni 28 sugjerohet te fshihen paragrafët 3, 5.1 dhe 6, dhe të shtohen disa paragrafë tjerë relevant të cilët janë të detajuar në komentet e draft ligjit.

Neni 29 Njoftimi për fillimin e hetimit: sugjerohen riformulim të paragrafëve nga ky nen.

Neni 32 Hetimi

Komenti: Sugjerohet ndryshimi i titullit në “Mbledhjen e informatave” – Sugjerohen gjithashtu riformulim të paragrafëve për arsye se ekzistojnë dy periudha të ndryshme që duhet të caktohen për qëllimin e mbledhjes së të dhënave: periudha e hetimit si e tillë (për të përcaktuar dampingun ose subvencionimin) dhe periudha e hetimit për përcaktimin e dëmit.

Neni 33 Seanca shqyrtuese

Komenti: Sugjerohet në “Procesi i rregullt dhe seanca dëgjimore”- Ndëra sugjerimi tjetër është që të përfshihen dispozitat mbi procesin e rregullt/të drejtat e mbrojtjes, si dhe të barten nën-paragrafët 7, 8 dhe 10 të nenit aktual 32. Dispozitat e procesit të rregullt ligjor bazohen në nenin 6.2 të Marrëveshjes Antidumping. Sugjerohet ristrukturim komplet i këtij neni.

Neni 36, Zbulimi i informatave:

Komenti: Paragrafi 4, sugjerohet që afati i mbledhjes së informatave të harmonizohet sipas rregullores së BE-se dhe të zvogëlohet nga 14 ditë në 10 ditë. Gjithashtu sugjerohet që nënparagrafet 5 dhe 6 të zhvendosen nga ky nen dhe të kalojnë te neni 42 Njoftimi publik për përfundimin e hetimeve pa vendosje të detyrimeve.

Neni 37 Verifikimet

Komenti: Sugjerohet që të shtohet në titull edhe “Dëshmia”, pasi termi “verifikime” ka një kuptim më të ngushtë, (pra verifikime në vend). Ky neni do të zgjerohet për të përfshirë rregullat e përgjithshme për ofrimin dhe trajtimin e provave.

Neni 38, Konfidencialiteti

Komenti:Sugjerohet që paragrafi 4 të riformulohet dhe të jetë në harmoni me Marrëveshjen e Antidampingut.

Kreu VII Përfundimi i Hetimit-Neni 39 Detyrimet e përkohshme

Komenti: Sugjerohet të ndryshohet titulli i kreut me Dispozitat e Përgjithshme Mbi Vendimet e Ministrisë - Ky nen për detyrimet e përkohshme nuk duhet të përfshihet në kapitullin "përfundimi i hetimit" pasi hetimi nuk është përfunduar në këtë fazë. Rekomandohet që titulli i kapitullit të modifikohet në përputhje me rrethanat.

Sugjerohet që detyrimet e përkohshme antidamping të reduktohen nga 6 muaj që është të bëhet 4 muaj, kjo sipas Marrëveshjes për Subvencione dhe Masat Kundërbalancuese.

Neni 42 Njoftimi publik për përfundimin e hetimeve pa vendosje të detyrimeve

Komenti: Njoftimi publik për përfundimin e hetimeve pa vendosje të detyrimeve: ndryshohet në Njoftimi publik i vendimeve:Kjo vlen jo vetëm për vendimet për të mos vendosur masa. Rregullat për njoftimin publik të vendimeve përcaktohen në nenin 12.2 të Marrëveshjes Antidumping dhe nenin 22 të Marrëveshjes për Subvencioneve dhe Masave Kundërbalancuese "Njoftimi Publik dhe Shpjegimi i Përcaktimeve".

Neni 46 Kohëzgjatja

Komenti: Sugjerohet që titulli të ndryshohet në Kohëzgjatja, shqyrtimi i ndërmjetëm dhe skadimi i afatit: Në shqyrtimin e ndërmjetëm dhe skadimi i afatit duhet të merret parasysh neni 11 i Marrëveshjes për Antidamping.

Neni 47, Shqyrtimi i afatit të skadimit: Ky nen nuk është i obligueshëm. Mjafton të thuhet se dispozitat në lidhje me provat dhe procedurën e zbatueshme për hetimin fillestar zbatohen edhe për shqyrtimin. Një pjesë e këtij neni sugjerohet të bartet te Neni 46.

Neni 48, Shqyrtimi i ndërmjetëm: Sugjerohet të bartet te neni 46.

Neni 49 Shqyrtimi i kërkesës të eksportuesve/importuesve të ri

Komenti: Sugjerohet që titulli të emërtohet “Shqyrtimi i eksportuesit të ri”. Paragrafi 1 të ridraftohet!

Gjatë vendosjes, Kosova do t'i kushtojë vëmendje të veçantë burimeve dhe kapaciteteve të autoritetit hetimor. Për ta bërë këtë, jo vetëm që duhet të vlerësojë nivelin e burimeve dhe kapaciteteve të nevojshme për kryerjen e hetimeve standarde brenda afateve më të shkurtra kohore, por edhe hetimet që do të jenë në përputhje me rregullat e tjera të reja që Kosova mund të konsiderojë të miratojë (metodologjia e re, llogaritjet për përcaktimin e zbatimit të rregullit të tarifës më të vogël, llogaritjet komplekse të çmimeve të synuara, etj.)

**Prandaj, Opsioni 3 duket të jetë i vetmi opsion i duhur i politikës për të shtjelluar problemin kryesor të identifikuar në këtë dokument****.**

# **Kapitulli 4: Identifikimi dhe vlerësimi i ndikimeve në të ardhmen**

Tabela më poshtë rendit ndikimet më të rëndësishme që janë identifikuar. Anekset 1 deri 4 tregojnë; vlerësimin e të gjitha ndikimeve, bazuar në mjete për identifikimin e ndikimeve ekonomike, sociale, mjedisore por dhe ndikimet në të drejtat themelore. Këto mjete renditen në Doracakun për Hartimin e Koncept Dokumenteve. Të katër anekset gjithashtu tregojnë vlerësimin e rëndësisë së ndikimeve të ndryshme dhe nivelin e preferuar të analizës.

**Tabela 6 Ndikimet më të rëndësishme të identifikuara sipas kategorisë së ndikimit**

|  |  |  |  |
| --- | --- | --- | --- |
| **Kategoria e ndikimeve të mundshme** | **Opsioni 1** | **Opsioni 2** | **Opsioni 3** |
| **Ndikimet ekonomike**  | Ndikimi negativ pasi tregu nuk është plotësisht i mbrojtur | Ndikim i theksuar me kusht që efikasiteti i sistemit do të përmirësohej.  | Mbrojtja nga importet e produkteve të dampuara do të krijonte një treg të balansuar, rrjedhimisht do të hapte mundësi që prodhuesit vendor të zgjerojnë tregun dhe të jenë konkurrent në tregun ndërkombëtar dhe të përmirësohet bilanci tregtar. |
| **Ndikimet sociale**  | Pa ndikim | Pa ndikim | Ndikim i theksuar për arsye se prodhuesit vendor do të jenë më stabil dhe do të krijohen mundësi për vende të reja pune dhe stabilitet të shtuar social. |
| **Ndikimet mjedisore** | Pa ndikim | Pa ndikim | Ndikim i qëmdrueshëm mjedisor  |
| **Ndikimet në barrën administrative** | Barra administrative mbetet e pandryshuar | Barra administrative mbetet e pandryshuar | Barra administrative mbetet e pandryshuar |
| **Ndikimi në NVM**  | Pa ndikim | Pa ndikim | Ndikim pozitiv |
| **Ndikimi në buxhet** |  |  |  |

## Kapitulli 4.1: Sfidat me mbledhjen e të dhënave

Grupi Punues ka pasur në përbërjen e tij përfaqësim nga institucionet relevante për sigurimin e informatave të nevojshme për hartimin e këtij Koncept Dokumenti. Puna është udhëhequr nga Ministria e Industrisë, Ndërmarrësisë dhe Tregtisë, i cili ka siguruar informatat e përgjithshme dhe të veçanta të nevojshme, kryesisht përmes Divizionit për Mbrojtjen e Tregut në kuadër të Departamentit të Tregtisë dhe Departamentit Ligjor. Në anën tjetër, analizat specifike për Koncept Dokument janë siguruar nga të gjithë anëtarët e Grupit Punues, poashtu edhe nga ekspertja e angazhuar nga projekti LuxDev.

Andaj, mund të konfirmohet që nuk ka pasur probleme dhe sfida në mbledhjen e këtyre informatave.

# **Kapitulli 5: Komunikimi dhe konsultimi**

Në përputhje me Rregulloren 05/2016 për Standardet Minimale për Procesin e Konsultimit Publik, ky proces kryhet përmes metodave të ndryshme, përfshirë konsultimin paraprak, Platformën Elektronike për Konsultimet Publike dhe përmes takimeve të drejtpërdrejta me akterët relevant, me të gjitha institucionet dhe kategoritë e shoqërisë, qofshin ato me nivele të larta interesi ose ata që mund të japin kontributin e tyre për shqyrtimin e opsioneve. Kontribute të rëndësishme janë dhënë prej të gjitha kategorive të bizneseve, institucioneve të Kosovës që u shërbejnë bizneseve dhe konsumatorëve, odave ekonomike me anëtarë nga radhët e bizneseve, organizatat ndërkombëtare në Kosovë dhe ekspertët e projekteve të ndryshme ndërkombëtare të asistencës teknike.

Me palët e interesit është mbajtur takim informues dhe sqarues lidhur me hartimin e draft Koncept Dokumentit dhe mbledhjen e të dhënave për problemet në zbatim të ligjit aktual.

Tabela 7: Përmbledhje e aktiviteteve të komunikimit dhe konsultimit të realizuara për koncept dokumentin

|  |
| --- |
| Procesi i konsultimit synon:* Të merr të gjitha pikëpamjet nga palët që kanë qenë dhe janë përfshirë në zbatimin e ligjit ekzistues, duke filluar nga problemet, efektet që janë shkaktuar në praktikë, si dhe ndryshimet që duhet të përfshihen për ndryshimin dhe plotësimin e ligjit.
* [Kur dokumenti për konsultim dërgohet për konsultime publike, kolona e buxhetit duhet të fshihet.]
* [Kur dokumenti për konsultim dërgohet për konsultime publike, titulli i kolonës 'Afati Indikativ' duhet të ndryshohet në 'Afati'.]
 |
| **Qëllimi kryesor** | **Grupi cak** | **Veprimtaria** | **Komunikimi/****Njoftimi** | **Afati kohor** | **Buxheti**  | **Personi përgjegjës** |
| Takimi i fokusit | Përzgjedhja e anëtarëve të grupit të punës | Finalizimi i draftit të parë të Koncept Dokumentit | Komunikimi përmes postës elektronike për organizimin e takimeve | Fillimi i vitit 2024 | Të përcaktohet  | Artan Demolli |
| Takimet e grupit punues për hartimin e Koncept Dokumentit | Anëtarët e grupit punues për hartimin e Koncept Dokumentit | Grup punues shqyrton draftin e parë të Koncept Dokumentit | Komunikimi përmes postës elektronike për organizimin e takimeve | Mars- korrik 2024 | Të përcaktohet | Artan Demolli |
| Takim i hapur për të gjithë hisedarët | Të gjithë hisedarët | Takim publik për të prezantuar draftin e parë të Koncept Dokumentit  | Komunikimi përmes ueb faqes së Ministrisë, njoftimit për shtyp dhe postës elektronike | Gusht 2024 | Të përcaktohet |  |
| Konsultimi paraprak ndërministror | Ministritë dhe agjencitë përkatëse të linjës | Shpërndahet drafti i parë i plotë  | Komunikimi përmes postës elektronike; drafti është së paku në dy gjuhë | 2024 | Të përcaktohet |  |
| Konsultime publike me shkrim | Të gjithë hisedarët | Publikimi i konsultimeve në portalin për konsultim publik | Publikimi në ueb faqe; njoftimi me email dhe media sociale |  | Të përcaktohet |  |
| Takimi i Grupit të Punës  | Anëtarët e grupit punues  | Finalizimi i KONCEPT DOKUMENTIT  | Dorëzimi i Koncept Dokumentit për nënshkrim nga Ministri dhe miratim në Qeveri | Nëntor-dhjetor 2024 | Të përcaktohet |  |

# **Kapitulli 6: Krahasimi i opsioneve**

Duke pasur parasysh që opsionet janë paraqitur detajisht më lartë, kjo pjesë do të trajtojë shkurtimisht përparësitë dhe dobësitë e opsioneve në kontekst. *Opsioni "Pa ndryshim"* nuk jep përfitime. Veprimet në kuadër të *Opsionit 2* përmirësojnë zbatimin e ligjit ekzistues për masat antidamping dhe masat kundërbalancuese, qartësia e neneve do të kontribuonte në masë të madhe në implementimin dhe mbrojtje efikase të tregut, mirpo nuk do të rregullonte në tërësi zbatueshmerine e ligjit *Opsioni 3* mbetet opsioni më i përshtatshëm për të rritur gjasat për një ligj të hartuar në mënyrë të qartë, lehtësisht të kuptueshëm nga aspekti i zhvillimeve të procedurave të parapara në ligj dhe rrjedhimisht një treg të mbrojtur mirë.

## Kapitulli 6.1: Plani i zbatimit për opsionin e preferuar

Duke pasur parasysh përshkrimin e hollësishëm të sfidave që Opsioni 3 synon të shtjellojë, si dhe përfitimet pasuese nëse miratohet opsioni 3, kjo pjesë përqendrohet në planin e zbatimit për të ndryshuar ligjin për masat antidamping dhe masat kundërbalancuese me qëllim të parandalimi dhe luftimit te tregtise se pandershme ne importe.

Tabela 8: Plani i Zbatimit për Opsionin 3: Hartimi dhe zbatimi i Ligjit të ri për Masat Antidamping dhe Masat Kundërbalancuese

|  |  |  |
| --- | --- | --- |
| **Qëllimi i politikës** | Niveli i lartë i mbrojtjes së Industrisë vendore | Shifra e vlerësuar e kostos |
| **Pikësynimi strategjik** | Rritja e efikasitetit të ligjit për masat antidamping dhe masat kundërbalancuese duke mundësuar një sistem koherent të rregullave për mbrojtjen e tregut. |
|  | Rezultati (autputi), aktivitetet, viti dhe organizata / departamenti përgjegjës |
| Pikësynimi specifik 1: Miratimi i Ligjit të ri për Masat Antidamping dhe Masat Kundërbalancuese | Output1.1 | Miratimi i Ligjit të ri për masat antidamping dhe masat kundërbalancuese |  |
|  | Viti 1 | Viti 2 | Viti 3 | Viti 4 | Viti 5 | Institucioni përgjegjës |  |
| Themelimi i grupit punues për hartimin e ligjit të ri  | X | X | X |  |  | Ministria e Industrisë, Ndërmarrësisë dhe Tregtisë (MINT) | 6,000.00 |
| Hartimi i ndryshimeve  | X | X | X |  |  | MINT | 1,500.00 |
| Konsultimet me palët e interesit | X | X | X |  |  | MINT | 750.00 |
| Konsultimet ndërministrore  | X |  |  |  |  | MINT | 250.00 |
| Konsultimi publik përmes platformës përkatëse online | X |  |  |  |  | MINT | 250.00 |
| Përgatitja e materialeve për miratim të qeverisë | X |  |  |  |  | MINT | 100.00 |
| Pikësynimi specifik 2:  |  | Ngritja e vetëdijes për prodhuesit vendor lidhur me prakikat e padrejta tregtare me rastin e importit te produkteve |  |
|  | Viti 1 | Viti 2 | Viti 3 | Viti 4 | Viti 5 |  |  |
| Takimet me Komisionin për Vlerësimin e Detyrimeve të Veçanta në Importe | X | X | X |  |  | MINT | 11,180.00 |
| Takimet me Komisionin për Vlerësimin e Masave në Importe | X | X | X |  |  | MINT | 14,907.00 |
| Informimi i palëve të interesit lidhur me ligjin e ri |  | X | X |  |  | MINT | 4,500.00 |
| Konferenca dhe panele diskutimi |  | X | X |  |  | MINT | 2,500.00 |
| Fushata edukative dhe informuese |  | X | X |  |  | MINT | 3,000.00 |
| Pikësynimi specifik 3:  |  | Platforma digjitale për njoftimin dhe menaxhimin e procedurave për aplikim për mbrojtjen e tregut |  |
|  | Viti 1 | Viti 2 | Viti 3 | Viti 4 | Viti 5 |  |  |
| Hartimi i termave të referencës |  | X |  |  |  | MINT | 7000.00 |
| Zhvillimi dhe përditësimi i të dhënave në platformë |  |  | X |  |  | MINT | 43,000.00 |
|  |  |  |  |  |  |  |  |  |

## Kapitulli 6.2: Krahasimi i tre opsioneve

Opsioni 1: Duke pasur parasysh që opsionet janë paraqitur në detaje në Kapitullin 3, kjo pjesë do të trajtojë shkurtimisht përparësitë dhe mangësitë e opsioneve në kontekst. Opsioni "Pa ndryshim" nuk është i përshtatshëm për shkaqet e zbrazëtirave të përmendura më lart.

Opsioni 2: Veprimet në kuadër të Opsionit 2 janë të pamundura, pasi një pjesë e konsiderueshme e dispozitave të Ligjit kërkohen që të ndryshohen dhe si të tilla janë vështirë të trajtohen përmes amendamenteve, me çka rezulton se Opsioni 2 është vështirë i realizueshëm.

Opsioni 3 Hartimi i Ligjit të ri për Masat Antidamping dhe Masat Kundërbalancuese do t’i mundësojë industrisë vendore që të jetë më konkurruese, e mbrojtur nga efektet negative të çrregullimit të tregut si dhe më e aftë që të avokojë në çështjet që ndërlidhen me praktikat e padrejta tregtare me rastin e importit të produkteve apo luftimin e tendencave për këto praktika të padrejta.

Tabela 9 Krahasimi i opsioneve

|  |  |
| --- | --- |
|  | **Metoda e krahasimit: Analiza shumë-kriterëshe** |
|  | **Opsioni 1:** Status quo | **Opsioni 2:** Përmirësimi i zbatimit të ligjit ekzistues  | **Opsioni 3:** Hartimi dhe zbatimi i Ligjit të ri për masat antidamping dhe masat kundërbalancuese |
| **Kostot përkatëse pozitive**  | Tregu i paqëndërueshëm dhe i cenueshëm nga importi i produkteve të dampuara | Aktivitete të shtuara me qëllim të mbrojtjes së tregut si nga institucionet relevante ashtu edhe nga industria vendore  | Numri i shtuar i ankesave të paraqitura në MINT nga prodhuesit vendor. |
| **Kostot përkatëse negative** | Treg i paqëndrueshëm dhe i cenueshëm nga importi i produkteve të dampuara | Zbatim më i mirë i Ligjit në krahasim me opsionin e *status quo*-së megjithatë ligji i ndryshuar nuk i plotëson të gjitha mangësitë  | Nuk ka kosto negative.  |
| **Kostot relevante**  | Nuk ka kosto shtesë  | Kostot e kontakteve me publikun dhe të vetëdijesimit  | Kostot e kontakteve me publikun dhe të vetëdijesimit |
| **Vlerësimi i ndikimit të të pritur në buxhet** | Viti 1 | Viti 2 | Viti 3 | Viti 1 | Viti 2 | Viti 3  | Viti 1 | Viti 2 | Viti 3 |
|  |  |  |  |  |  |  |  |  |
| **Përfundim**  | Nuk ka përfitime | Ofron përfitime të lehta pozitive me kosto më të madhe | Ofron përfitime madhore me kosto adekuate  |

# **Kapitulli 7: Përfundimi dhe hapat e ardhshëm**

Ministria e Industrisë, Ndërmarrësisë dhe Tregtisë, si sponsor i këtij Koncept Dokumenti, i rekomandon Qeverisë së Republikës së Kosovës të miratojë këtë Koncept Dokument i cili ka zgjedhur Opsionin 3, qe propozon hartimin e ligjit të ri për masat antidamping dhe masat kundërbalancuese në përputhje me fushëveprimin e analizës së paraqitur në këtë Koncept Dokument.

Ndryshimet që propozohen me Opsionin 3, ligji për asat antidamping dhe masat kundërbalancuese do të shërbejnë si një nxitës dhe një mjet më efektiv për të rritur nivelin e mbrojtjes së tregut. Ligji do të krijojë mjedis më të favorshem për të mbajtur nën vëzhgim importet e dyshimta dhe për të krijuar kushte të barabarta për të gjithë akterët në treg, të cilët duhet të ndjekin rregullat elementare me qëllim që mos të ketë shtrembërime në treg.

Pas miratimit të Opsionit 3 të këtij Koncept Dokumenti, Ministria e Industrisë, Ndërmarrësisë dhe Tregtisë do të ndërmarrë procedurat e nevojshme për të hartuar ligjin, në përputhje me parimet e propozuara.

## Kapitulli 7.1: Dispozitat për monitorim dhe vlerësim

Pas miratimit të Koncept Dokumentit, ligji për masat antidamping dhe masat kundërbalancuese pritet të miratohet nga Kuvendi i Republikës së Kosovës deri në fund të vitit 2025. Ligji i ri do t’ua bëjë më të lehtë industrisë vendore të cilët operojnë në përputhje me kriteret ligjore në Kosovë ku fokusi dhe preokupimi i tyre i vetëm do të jetë rritja e cilësisë së produkteve. Duke pasur parasysh që qëllimi i ligjit të ri është të thjeshtojë zbatimin e dispozitave relevante, nuk do të jetë e nevojshme ndonjë përgatitje e jashtëzakonshme për të mundësuar zbatimin adekuat të ligjit.

Rekomandohet që, përpara se të ndërmerret rishikimi i ligjit për masat antidamping dhe masat kundërbalancuese, të përafrohen ose të përfshihen disa dispozita të ligjit të BE-së për mjetet juridike tregtare për:

- të kuptuar objektivat e dispozitave të rregulloreve të BE-së për masat antidamping dhe masat kundërbalancuese dhe të zgjidhen vetëm ato që mund të jenë të dobishme dhe relevante për situatën dhe praktikën e Kosovës. Në këtë aspekt, disa dispozita nuk kanë nevojë të inkorporohen në ligj, por mund të shërbejnë si udhëzim. Në këtë mënyrë, Kosova do të ruaj fleksibilitetin dhe do të shmang rrezikun e miratimit të dispozitave ligjore të cilat në pamje të parë mund të jenë të papajtueshme me ligjin e OBT-së (veçanërisht dispozitat të cilat përputhshmëria e tyre kontestohet me ato të OBT-së);

- vlerësuar rrezikun e mospajtueshmërisë së OBT-së me rishikimet e mundshme të Ligjit për Mjetet e Juridike Tregtare ku zbatimi i legjislacionit të rishikuar (ligji i zbatuar) nuk do të çonte në një rrezik të konsiderueshëm të mospërputhjes me ligjin e OBT-së;

- sigurohet që legjislacioni i rishikuar mund të zbatohet efektivisht në afat të shkurtër ose të mesëm, duke pasur parasysh kapacitetin dhe burimet e autoritetit hetues;

- të sigurohet që implikimet politike, diplomatike dhe ekonomike të legjislacionit të rishikuar të mos ia zbehin benefitet që i ka. Në këtë aspekt, duhet theksuar se miratimi i metodologjive dhe standardeve të BE-së do të rezultonte me detyrime më të larta ndaj partnerëve tregtarë.

Duke pasur parasysh elementet e sipërpërmendura, objektivi parësor i një rishikimi të ligjit duhet të jetë që ta bëjë më të thjeshtë për nëpunësit civilë që të fillojnë me hetimet e antidamping dhe masat kundërbalancuese, të zhvillojnë dhe përfundojnë me sukses hetimet në përputhje me rregullat e OBT-së dhe t'u kursejnë stafit ngarkesat e panevojshme.Megjithatë, vetëm rishikimi i ligjit – edhe pse i nevojshëm – nuk do të jetë i mjaftueshëm në arritjen e këtij objektivi, prandaj rekomandohet që hartimi dhe miratimi i ligjit të ri të shoqërohet me asistencë teknike dhe ngritjen e kapaciteteve në lidhje me kuptimin e tij, fleksibilitetet që ofron dhe metodologjitë e ndryshme që mund të përdoren nga Ministria në bazë të saj.

Do të jetë e domosdoshme t'i jepen Ministrisë: udhëzime të hollësishme për të kryer hetime (hap pas hapi), formate dhe shabllone për raportet e brendshme, njoftimet për fillimin, përcaktimet paraprake dhe përfundimtare dhe (nëse është e mundur) softuer ose tabelë Excel të përgatitura.Për më tepër, do të jetë e dobishme të sigurohet mbështetje për industritë vendore: përhapja e njohurive mbi mjetet juridike tregtare dhe aplikimet për masat korrigjuese të tregtisë dhe ndihma e tyre për t'u organizuar kolektivisht (ndoshta duke inkurajuar pikat kryesore, krijimin e një rrjeti industrie, etj.).

# Aneksi 1: Formulari i vlerësimit të ndikimit ekonomik[[1]](#footnote-1)

|  |  |  |  |  |  |
| --- | --- | --- | --- | --- | --- |
| **Kategoria e ndikimeve ekonomike** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe / ose individëve të prekur** | **Përfitimi ose kostoja e pritur e ndikimit** | **Niveli i preferuar i analizës** |
| **Po** | **Jo** | **I lartë / i ulët** | **I lartë / i ulët** |  |
| Vendet e punës[[2]](#footnote-2) | A do të rritet numri aktual i vendeve të punës? | x |  |  |  |  |
| A do të zvogëlohet numri aktual i vendeve të punës? |  | x |  |  |  |
| A do të ndikojë në nivelin e pagesës? |  | x |  |  |  |
| A do të ndikojë në lehtësinë e gjetjes së punës? | x |  |  |  |  |
| Të bërit biznes | A do të ndikojë në qasjen në financa për bizneset? |  | x |  |  |  |
| A do të largohen nga tregu produkte të caktuara? | x |  | E ulët | E ulët |  |
| A do të lejohen produkte të caktuara në treg? |  | x |  |  |  |
| A do të mbyllen bizneset? |  | x |  |  |  |
| A do të krijohen biznese të reja? |  | x |  |  |  |
| Barra administrative | A parashihen obligime që bizneset të ofrojnë informata të reja? |  | x |  |  |  |
| A është thjeshtëzuar obligimi për të ofruar informatat e biznesit? | x |  | E lartë | E ulët |  |
| Tregtia | A pritet të ndryshojnë rrjedhat aktuale të importit? |  | x |  |  |  |
| A pritet të ndryshojnë rrjedhat aktuale të eksportit? |  | x |  |  |  |
| Transporti | A do të ndikojë në mënyrën e transportimit të udhëtarëve dhe / ose mallrave? |  | x |  |  |  |
| A do të ketë ndonjë ndryshim në kohën e nevojshme për të transportuar udhëtarë dhe / ose mallra? |  | x |  |  |  |
| Investimet | A pritet që kompanitë të investojnë në aktivitete të reja? |  | x |  |  |  |
| A pritet që kompanitë të anulojnë ose shtyjnë investimet për më vonë? |  | x |  |  |  |
| A do të rriten investimet e Diasporës? |  | x |  |  |  |
| A do të ulen investimet e Diasporës? |  | x |  |  |  |
| A do të rriten investimet e huaja direkte? |  | x |  |  |  |
| A do të zvogëlohen investimet e huaja direkte? |  | x |  |  |  |
| Konkurrueshmëria  | A do të rritet çmimi afarist i produkteve, siç është energjia elektrike? |  | x |  |  |  |
| A do të ulet çmimi i inputeve të biznesit, siç janë energjia elektrike? |  | x |  |  |  |
| A ka gjasa të nxiten inovacioni dhe kërkimi? |  | x |  |  |  |
| A ka gjasa të pengohen inovacioni dhe kërkimi? |  | x |  |  |  |
| Ndikimi në NVM-të | A janë NVM-të kryesisht në mesin e ndërmarrjeve të prekura? | x |  | E lartë | E ulët |  |
| Çmimet dhe konkurrenca | A do të rritet numri i mallrave dhe shërbimeve që janë në dispozicion për bizneset apo konsumatorët? |  | x | E lartë |  |  |
| A do të zvogëlohet numri i mallrave dhe shërbimeve në dispozicion për bizneset apo konsumatorët? | x |  |  |  |  |
| A do të rriten çmimet e mallrave dhe shërbimeve ekzistuese? |  | x |  |  |  |
| A do të ulen çmimet e mallrave dhe shërbimeve ekzistuese? |  | x |  |  |  |
| Ndikimet ekonomike rajonale | A do të preket ndonjë sektor i veçantë i biznesit? |  | x |  |  |  |
| A është i përqendruar ky sektor në ndonjë rajon të veçantë? |  | x |  |  |  |
| Zhvillimi i përgjithshëm ekonomik | A do të ndikohet në rritjen e ardhshme ekonomike? | x |  |  |  |  |
| A mund të ketë ndonjë efekt në normën e inflacionit? |  | x |  |  |  |

# Aneksi 2: Formulari i vlerësimit të ndikimeve sociale [[3]](#footnote-3)

|  |  |  |  |  |  |
| --- | --- | --- | --- | --- | --- |
| **Kategoria e ndikimit social** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe / ose individëve të prekur** | **Përfitimi ose kostoja e pritur e ndikimit** | **Niveli i preferuar i analizës** |
| **Po** | **Jo** | **I lartë / i ulët** | **I lartë / i ulët** |  |
| Vendet e punës [[4]](#footnote-4) | A do të rritet numri aktual i vendeve të punës? | x |  |  | L |  |
| A do të zvogëlohet numri aktual i vendeve të punës? |  | x |  |  |  |
| A preken vendet e punës në një sektor të veçantë biznesi? |  | x |  |  |  |
| A do të ketë ndonjë ndikim në nivelin e pagesës? |  | x |  |  |  |
| A do të ketë ndikim në lehtësimin e gjetjes së një vendi të punës? |  | x |  |  |  |
| Ndikimet sociale rajonale | A janë ndikimet shoqërore të përqendruara në ndonjë rajon ose qytet të veçantë? |  | x |  |  |  |
| Kushtet e punës | A preken të drejtat e punëtorëve? |  | x |  |  |  |
| A parashihen apo shfuqizohen standardet e punës në kushte të rrezikshme? (parashihen standarde më të mira) |  | x | E lartë | E ulët |  |
| A do të ketë ndikim në mënyrën e dialogut shoqëror ndërmjet të punësuarve dhe punëdhënësve? |  | x |  |  |  |
| Përfshirja sociale | A do të ndikojë në varfëri? |  | x |  |  |  |
| A do të ketë ndikim në qasjen në skemat e mbrojtjes sociale? |  |  |  |  |  |
| A do të ndryshojë çmimi i mallrave dhe shërbimeve ekzistuese? |  |  |  |  |  |
| A do të ketë ndikim në financimin ose organizimin e skemave të mbrojtjes sociale? |  |  |  |  |  |
| Edukimi | A do të ketë ndikim në arsimin fillor? |  |  |  |  |  |
| A do të ketë ndikim në arsimin e mesëm? |  |  |  |  |  |
| A do të ketë ndikim në arsimin e lartë? |  |  |  |  |  |
| A do të ketë ndikim në trajnimin profesional? |  |  |  |  |  |
| A do të ketë ndikim në aftësimin e punëtorëve dhe shkollimin gjithë jetësor? |  |  |  |  |  |
| A do të ketë ndikim në organizimin ose strukturën e sistemit arsimor? |  |  |  |  |  |
| A do të ketë ndikim në lirinë dhe vetëqeverisjen akademike? |  |  |  |  |  |
| Kultura | A ndikon opsioni në larminë kulturore? |  |  |  |  |  |
| A ndikon opsioni në financimin e organizatave kulturore? |  |  |  |  |  |
| A preken mundësinë për personat me aftësi të kufizuara të marrin pjesë apo të përfitojnë nga aktivitetet kulturore? |  |  |  |  |  |
| A ndikon opsioni në ruajtjen e trashëgimisë kulturore? |  |  |  |  |  |
| Qeverisja | A ndikon opsioni në aftësinë e qytetarëve për të marrë pjesë në procesin demokratik? |  |  |  |  |  |
| A trajtohet çdo person në mënyrë të barabartë? | x |  | H | L | L |
| A do të informohet publiku më mirë për çështje të caktuara? | x |  | H | L | H |
| A ndikon opsioni në mënyrën e funksionimit të partive politike? |  | x |  |  |  |
| A do të ketë ndikim në shoqërinë civile? |  | x |  |  |  |
| Shëndeti dhe siguria publike | A do të ketë ndonjë ndikim në jetën e njerëzve, siç janë jetëgjatësia apo norma e vdekshmërisë? |  | x |  |  |  |
| A do të ndikojë në cilësinë e ushqimit? |  | x |  |  |  |
| A do të rritet ose zvogëlohet rreziku shëndetësor për shkak të substancave të dëmshme? (zvogëlohet) |  | x | E lartë | E ulët |  |
| A do të ketë efekte shëndetësore për shkak të ndryshimeve në nivelet e zhurmës ose cilësisë së ajrit, ujit dhe / ose tokës? |  | x | E lartë | E ulët |  |
| A do të ketë efekte shëndetësore për shkak të ndryshimeve në përdorimin e energjisë? |  | x | E lartë | E ulët  |  |
| A do të ketë efekte shëndetësore për shkak të ndryshimeve në hedhjen e mbeturinave? |  | x |  |  |  |
| A do të ketë një ndikim në mënyrën e jetesës së njerëzve, siç janë niveli i interesimi për sportet, ndryshimet ushqimore ose ndryshimet në përdorimin e duhanit ose alkoolit? |  | x |  |  |  |
| A ka grupe specifike që përballen me rreziqe shumë më të larta se të tjerët (që përcaktohet nga faktorët siç janë mosha, gjinia, aftësia e kufizuar, grupi shoqëror ose rajoni)? |  | x | E lartë | E ulët |  |
| Krimi dhe siguria | A ka mundësi të preken kriminelët? |  | x |  |  |  |
| A preket fitimi i mundshëm nga krimi? |  | x |  |  |  |
| A ndikon në nivelet e korrupsionit? |  | x |  |  |  |
| A ka ndikim në kapacitetin e zbatimit të ligjit? | x |  | E lartë | E ulët |  |
| A ka ndonjë ndikim në të drejtat dhe sigurinë e viktimave të krimit? |  | x |  |  |  |

# Aneksi 3: Formulari i vlerësimit të ndikimit mjedisor [[5]](#footnote-5)

|  |  |  |  |  |  |
| --- | --- | --- | --- | --- | --- |
| **Kategoria e ndikimeve mjedisore** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe / ose individëve të prekur** | **Përfitimi ose kostoja e pritur e ndikimit** | **Niveli i preferuar i analizës** |
| **Po** | **Jo** | **I lartë / i ulët** | **I lartë / i ulët** |  |
| Klima dhe mjedisi i qëndrueshëm | A do të ndikojë në emetimin e gazrave serë (dioksid karboni, metani etj)? |  | x | E lartë | E ulët |  |
| A do të ketë ndikim në konsumin e karburantit? |  | x |  |  |  |
| A do të ndryshojë larmia e burimeve që përdoren për prodhimin e energjisë? |  | x |  |  |  |
| A do të ketë ndonjë ndryshim në çmimet e produkteve që janë miqësore për mjedisin? |  | x |  |  |  |
| A do të jenë më pak ndotëse aktivitete të caktuara? |  | x | E ulët | E ulët |  |
| Cilësia e ajrit | A do të ketë ndikim në emetimin e ndotësve të ajrit? |  | x | E ulët | E ulët |  |
| Cilësia e ujit | A ndikon opsioni në cilësinë e ujit të ëmbël? |  | x |  |  |  |
| A ndikon opsioni në cilësinë e ujërave nëntokësore? |  | x |  |  |  |
| A ndikon opsioni në burimet e ujit të pijshëm? |  | x |  |  |  |
| Cilësia e tokës dhe përdorimi i tokës | A do të ketë ndikim në cilësinë e tokës (siç janë acidifikimi, ndotja, përdorimi i pesticideve ose herbicideve)? |  | x |  |  |  |
| A do të ndikojë në erozionin e tokës? |  | x |  |  |  |
| A do të humbasë terreni (përmes ndërtimeve, etj.)? |  | x |  |  |  |
| A do të rikuperohet toka (përmes dekontaminimit, etj.)? |  | x |  |  |  |
| A do të ketë ndonjë ndryshim në përdorimin e tokës (p.sh. nga përdorimi pyjor në përdorim bujqësor ose urban)? |  | x |  |  |  |
| Mbeturinat dhe riciklimi | A do të ndryshojë sasia e mbeturinave të krijuara? |  | x |  |  |  |
| A do të ndryshojnë mënyrat e trajtimit të mbeturinave? |  | x |  |  |  |
| A do të ketë ndikim në mundësinë për reciklimin e mbeturinave? |  | x |  |  |  |
| Përdorimi i burimeve | A ndikon opsioni në përdorimin e burimeve të ripërtëritshme (rezervat e peshkut, energjia hidrike, energjia diellore, etj.)? |  | x |  |  |  |
| A ndikon opsioni në përdorimin e burimeve jo të ripërtëritshme (ujërat nëntokësore, mineralet, qymyri, etj.)? |  | x |  |  |  |
| Shkalla e rreziqeve mjedisore | A do të ketë ndonjë efekt në gjasat e rreziqeve, të tilla si zjarre, shpërthime ose aksidente? |  | x | E ulët | E ulët |  |
| A do të ndikojë opsioni në gatishmërinë në rast të katastrofave natyrore?A preket mbrojtja e shoqërisë nga katastrofat natyrore? |  | x |  |  |  |
| A do të ketë ndikim në speciet e mbrojtura ose të rrezikuara ose në zonat ku ata jetojnë? |  | x |  |  |  |
| Biodiversiteti, flora dhe fauna | A do të preken madhësia ose lidhjet ndërmjet zonave natyrore? |  | x |  |  |  |
| A do të ketë ndonjë efekt në numrin e specieve në një zonë të caktuar? |  | x |  |  |  |
| A do të ketë ndikim në trajtimin e kafshëve? |  | x |  |  |  |
| Mirëqenia e kafshëve | A do të preket shëndeti i kafshëve? |  | x |  |  |  |
| A do të preket shëndeti i kafshëve? |  | x |  |  |  |
| A do të preket cilësia dhe siguria e ushqimit të kafshëve? |  | x |  |  |  |

# Aneksi 4: Formulari i vlerësimit të ndikimit në të drejtat themelore

|  |  |  |  |  |  |
| --- | --- | --- | --- | --- | --- |
| **Kategoria e ndikimit në të drejtat themelore** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe / ose individëve të prekur** | **Përfitimi ose kostoja e pritur e ndikimit** | **Niveli i preferuar i analizës** |
| **Po** | **Jo** | **I lartë / i ulët** | **I lartë / i ulët** |  |
| Dinjiteti | A ndikon opsioni në dinjitetin e njerëzve, të drejtën e tyre për jetë apo integritetin e një personi? |  | x |  |  |  |
| Liria | A ndikon opsioni në të drejtën e lirisë së individëve? |  | x |  |  |  |
| A ndikon opsioni i privatësisë në privatësinë e një personi? |  | x |  |  |  |
| A ndikon opsioni në të drejtën për t'u martuar apo krijuar një familje? |  | x |  |  |  |
| A ndikon opsioni në mbrojtjen ligjore, ekonomike ose sociale të individëve ose familjes? |  | x |  |  |  |
| A ndikon opsioni në lirinë e mendimit, ndërgjegjes apo fesë? |  | x |  |  |  |
| A ndikon në lirinë e shprehjes? |  | x |  |  |  |
| A ndikon opsioni në lirinë e tubimit apo asociimit? |  | x |  |  |  |
| Të dhënat personale | A përfshin opsioni përpunimin e të dhënave personale? |  | x |  |  |  |
| A janë të garantuara të drejtat e individit në qasje, korrigjim dhe kundërshtim? | x |  | E lartë | E lartë |  |
| A është e qartë dhe e mbrojtur mirë mënyra në të cilën përpunohen të dhënat personale? | x |  | E lartë | E lartë |  |
| Azili | A ndikon opsioni në të drejtën për azil? |  | x |  |  |  |
| Te drejtat pronësore | A do të preken të drejtat pronësore? |  | x |  |  |  |
| A ndikon opsioni në lirinë e të bërit biznes? |  | x |  |  |  |
| Trajtim i barabartë | A e mbron opsioni parimin e barazisë para ligjit? | x |  | E lartë | E lartë |  |
|  | A ka gjasa që grupe të caktuara, të cilat preken në mënyrë direkte apo indirekte nga diskriminimi (p.sh. për shkak të gjinisë, racës, ngjyrës, përkatësisë etnike, mendimit politik ose mendimit tjetër, moshës ose orientimit seksual) të preken në mënyrë direkte apo indirekte? |  | x |  |  |  |
|  | A ndikon opsioni në të drejtën e personave me aftësi të kufizuara? |  | x |  |  |  |
| Të drejtat e fëmijëve | A ndikon opsioni në të drejtat e fëmijëve? |  | x |  |  |  |
| Administrimi i mirë | A do të bëhen procedurat administrative më të ndërlikuara? |  | x |  |  |  |
|  | A ndikohet mënyra në të cilën administrata merr vendime (transparenca, afati procedural, qasja në ndonjë dosje, etj.)? | x |  | E lartë | E ulët |  |
|  | Për ligjin penal dhe për dënimet e parapara: a preken të drejtat e të pandehurit? |  | x |  |  |  |
|  | A preket qasja në drejtësi? |  | x |  |  |  |

1. Legjislacioni i ri/amendamenti përmirëson dhe thjeshtëson mjedisin ligjor dhe institucional, por në përgjithësi, përmirësimi statistikor besohet të jetë i ulët [↑](#footnote-ref-1)
2. Kur ndikon në vendet e punës, do të ketë edhe ndikime shoqërore. [↑](#footnote-ref-2)
3. Legjislacioni i ri/amendamenti përmirëson dhe thjeshtëson mjedisin ligjor dhe institucional, por në përgjithësi, përmirësimi statistikor besohet të jetë i ulët [↑](#footnote-ref-3)
4. Kur ndikon në vendet e punës, do të ketë edhe ndikimet ekonomike. [↑](#footnote-ref-4)
5. Legjislacioni i ri përmirëson dhe thjeshtëson mjedisin ligjor dhe institucional, por në përgjithësi, përmirësimi statistikor besohet të jetë i ulët [↑](#footnote-ref-5)